रचनात्मक आन्दोलन के लौ भोजपुरी भासा के हर दौर में बरल बा – Anjoria\nरचनात्मक आन्दोलन के लौ भोजपुरी भासा के हर दौर में बरल बा\nOct 29, 2017 भोजपुरी भासा, रचनात्मक आन्दोलन, सौरभ पाण्डेय\nभोजपुरी के भासाई तागत भर ना, बलुक एकर आजु ले बनल रहला के तागत प केहू निकहे से सोचे लागो आ अंदाजे लागो, त ऊ एह बात प ढेर अचकचाई जे ई भासा कतना काबिल, आ कतना लोचगर भासा हऽ ! भासा के तौर प भोजपुरी लोचगर बिया तबे ई आजुओ ले बनल बिया। एह कहनाम से एइजा दू बात जाहिर होता। एक, जे ई निकहा पुरान भासाई परम्परा के जियत-सम्हारत भासा हऽ। दोसर, एह भासा के जीवनी-शक्ती निकहा दमगर बिया। ई भासा कइसन बोलनिहारन के भासा हऽ, ई भोजपुरिहा समाज के भा एह जवार-समाज से बहरी जाई के बसल भोजपुरिहा मनई लोगन के जियत देखि के बूझल जा सकेला।\nइस्थिती आ परिस्थिती चाहें कतनो मुकाबिल ठाढ़ काँहें ना होखो, भा अनसुना बेवहार करत होखो, एगो भोजपुरिहा कतनो प जी के, आ आगा देखबि, त ओही में निकहे रहि के, आ फेरु ओह इस्थिती-परिस्थिती प जीत के देखा देही। जौन ऊ अपना जिनिगिये में ना जीत सकल, त ओकर पूता भा ओकर पोता ओह इस्थिती-परिस्थिती में जीति के देखा दीहें। ई होला जियत मनस के मनई के तागत। इयाद पारल जाव मारिशस, गुयाना, सुरीनाम अइसन देसन के। भोजपुरिहा पूता-पोता लोग ओह देसन के सरकारी बिधी-बिधान के अनुसार राजा भइल बा लोग। जिये के लकम मन में बसवले कुली, हमाली आ मजूरी करत बाप-दादा-परदादा के पूता-पोता लोग आजु ओह समाजन के, ओह देसन के सामाजिक, सांस्कारिक, सांस्कृतिक, आर्थिक, राजनैतिक, बैचारिक, अने सभ तरहा के पहलुअन प आपन गहिर छाप छोड़त ओजुगा के मालिक-मुख्तार, गुप्ता-गुप्तार आ साहेब-सरकार भइल बा लोग। आ अपनो देस नइखे भुलाए के। एगो औसत भोजपुरिहा अजादी के साठ-पैंसठ बरिस बादो जवन परिस्थिती में जियेला, ऊ अछछ गरीबी कहाले। बाकिर जवना ढङ से ऊ परिवार सम्हारत अपना जियते भर बनल रहेला, ऊ ओकर कतनो पर जी जाए के तागते कहाई। ई कइसे होला ? भा ई कइसे होत आ रहल बा ? भोजपुरिहा मनई के ई तागत मिलेला ओकरा आपन जमीनी संस्कार से। एही संस्कार आ बेवहार के ढोअनहार ओकर भासा होले। आ भोजपुरिहा के आपन माईबोली ओकरा जिये के भरोसवे भर ले ना देले, बलुक मनई के निकहे चेतावत, ओकरा मन में भरोसा बइठावत जिये आ बनल रहे के बिधी-सुधी सिखावेले। ई हऽ तागत, संस्कार के सान प चढ़ल कवनो जियत भासा के ! कवनो जियत भासा के बनावट आ बुनावट बूझे के कोरसिस करीं जा, जान जाइब जा, जे भासा के अस्तर प लोचगर भइल का कहाला ! एक से एक भाव खातिर शब्दन के गठन मिलि जाई। कारन, जे भोजपुरी एगो भासा के तौर प निठाह जीवन जियत लोक-समाज-परिवार के सङे-सङे बेक्तीगतो भाव के बोल के बतावे में बिसवास करेले। ई बोलिये अइसन हऽ। जतना पर्यायवाची शब्द भोजपुरी में बड़ुए, ओतना संसार के आउर कवनो भासा में होखी, संदेहे बा।\nभोजपुरी भासा के इतिहास के ढेर लोग आपन-आपना ढङ से सोधले बा। बाकिर, ई सभे एकमत होई, जे पाली भासा के बाद भारतीय भूखण्ड में एकर सोरि अवहट्ट भा अप्रभंस के समै तक चहुँप जाले। जहँवाँ से एह भासा के जीवनी-शक्ती खातिर खाद-पानी मिलत आ रहल बा। एही अप्रभंस भासा के भरत मुनी (विक्रम तीसर सदी) ’देसभासा’ कहसु। एह बिन्दू प आचार्य रामचन्द्र शुक्ल कहत बाड़े – ’वररूची के ’प्राकृतप्रकास’ में अप्रभंस भा अवहट्ट के कतहीं नाँव नइखे।’ एही सुर में शुक्लजी आगा बतावत लउकत बानीं – ’बाण अपना ’हर्ष चरित’ में संस्कृत कवियन के सङे-सङे भासा के कवियनो के चर्चा कइले बाड़े।’ ई कवन भासा हऽ ? इहे हऽ भोजपुरी के आदि सरूप। तबके परभाव आ भाव-शब्द जीयत-अपनावत भोजपुरी आपन रूप धरत गइल बिया।\nबौद्धधर्म के जब फाड़ होखल सुरु भइल त एकर एक रूप वज्रयान नाँव से देस के पुरबी भाग में फइलल। एह संप्रदाय के कर्मकाण्ड के लेके तबके समाज में भयंकर हँड़भङ मचल रहे। खैर, एह प चर्चा नइखे करे के। एही सम्प्रदाय में चौरासी सिद्ध भा जोगी लोगन के उठान भइल मनाइल बा। हमार धेयान ओही लोगन आ उनका सदी-शताब्दी में समाज के भासा प बा। कुछ सिद्धन भा जोगियन के रचना त अवहट्ट के खालिस सरूप में भइल करे, बाकिर ढेर जोगी लोगन के पद-रचना ओही ’देसीभासा’ में भइल करे जवन तबे आजु के पूर्वांचल आ बिहार के पच्छिम-दक्खिन में बोलल जाय। जोगी लोग आपन संदेसा आ आपन मत के ’रहस्यवाद’ के बिन्दू लोगन के बीचे फैलावत रहले, त ऊ आपन बात राखे खातिर आपन भासा ऊहे राखसु जवन तब एह क्षेत्र के आम भासा रहे। सरहपा, जिनकर जीवनकाल 690 बि०स० मानल जाला, के पद के नमूना प धेयान दीहल सही होखी।\nजेहि मन पवन न संचरई, रवि-ससि नहीं पवेस।\nतहि बट चित्त बिसाम करू, सरेह कहिअ उवेस ।।\nघोर अधारे चंदमनी, जिमि उज्जोअ करेइ ।\nपरम महासुह एखु कने, दुरिअ असेस हरेइ ।।\nओही लगले सिद्ध कण्डहपा जोगी के साधना खातिर एगो डोमिन के अवाहन देखल जाव –\nगंगा जँउना माझे रे बहई नाइ।\nताहि बुड़िलि मातंगि पोइआ, लीले पार कराइ ।।\nबाहतु डोंबी, बाहलो डोंबी, बाट त भइल उछारा।\nसदगुरु पावे पऽए जाइब, पुणु जिणउआरा ।।\nई डोमिन भा ब्राह्मणेतर जाती के भा नीच कहाए वाली जतियन के मेहररुअन के साधना में का जोगदान आ जरूरत भइल करे, ई कूल्हि एह आलेख के सीमा से बहरी के बिन्दू बाड़न सऽ। एही लगले 990 बि०सं०\nके बाद कुक्कुरिपा के एगो रचना देखीं जा –\nससुरी नींद गइल, बहुड़ी जागऽ ।\nकानेट चोर निलका गइ मांगऽ ।।\nदिवसइ बहुणि काढइ डरे भाऽ ।\nरति भइले कामरू जाऽ ।।\nएह सिद्ध जोगी लोगन के रचना भा जनता बीच उपदेसन के भासा ऊहे भासा रहे जवना के भरत मुनी ’देसभासा’ कहले बाड़न। आगा चलके एही भासा के नाथ सम्प्रदाय के पुरबिया जोगी लोग अपनवलस। धेयान से देखला प ई कइसे ना कहाउ जे इहे भोजपुरी प्रोटोटाइप सरूप रहे ? भा, ई कइसे ना कहाउ, जे एह भासा में पूर्वांचल के लोक-भासा के शब्दन भा भासा-बिन्यास के अस्थान नइखे मिलल ? एह बात प एगो बात अउरी साफ भइल बा, जे ओह घरी के ढेर जोगी लोगन के उपदेस खातिर अपनावल गइल भासा आ गीत वाली भासा में फरक भइल करे। इहे, भा अइसने फरक कबीर तक के रचना में लउकेला। कबीर के पद भा गीत-रचना पुरबी भासा में भइल करे – ’मन ना रङावे, रङावे जोगी कपरा !’ कबीर के साखी आ रमैनी के भासा पुरबिये भासा बिया। ई पुरबिया भासा अउरी कुछऊ ना, साफ-साफ देखल-बूझल जाव, त भोजपुरिये के पुरान सरूप के तौर प लउकी।\nकहे के माने ई, जे भोजपुरी के मौजूदगी आ भासाई दसा लमहर समै से चलल आ रहल बा। एकर निठाह होसगर-जागल साहित्य गते-गते समृद्ध भइल बा। ई भासा तबके समै से लेके आजु ले एक बरोबर बहत आवऽतिया। हतना लमहर काल आ वाचिक परम्परा के बेवहार से भोजपुरी में भाव के अनुसार किसिम-किसिम के शब्द अपनावे आ गढ़े के तागत आ उदारता दूनो बढ़त गइल। चूँकी भोजपुरी के नेंव तबके ओह ’देसीभासा’ के सरूप में बड़ुए जेकर सोरि मागधी से रस पावत लउके। इहे मागधी आगा चलि के अदर्ध्मागधी के सरूप धइलस।\nभोजपुरी के सुरुआत एही ढङ से भइल बा। देस-समाज में ढेर कूल्हि ऊँच-नीच, नीमन-बाउर देखत-भोगत ई भासा बनल आ रहल बिया। इहे लोचगर भासा के निसानी हऽ। भासा के तौर प भोजपुरी लोचगर रहे, तबहीं नू ई आजुले जियत बिया ! आजु कतना अइसन राज्याश्रय से वंचित भासा कूल्हि बाड़ी सऽ जवना के अइसन लमहर इतिहास बड़ुए ? आ, जे व्याकरण के सान प चढ़ल अपना समृद्ध बुनावट आ निकहा लमहर परम्परा के बनवले चलल आ रहल बिया ? साँचहूँ सोचे के परी। भासा के इहे बिसेसता ओकरा बोले वालन के प्रवृती आ बिसेसता बनि जाले। इहे कारन बा जे भोजपुरिहा जहँवाँ गइले आपन वर्चस्व बनाइ के रहले। ना ई भासा मूअल, ना लोग थहरइले।\nअब एह प सवाल उठऽता, जे एह कूल्हि में हिंदी कहँवाँ रहे ? हिंदी भासा के तब ना लिपी रहे, आ ना व्याकरण रहे। ना कवनो मानल क्षेत्र रहे। हिंदी खातिर खलसा भाव रहे। ओकरा में व्यापक भासा बन जाये के संभावना रहे। बलुक एही प लोगन के धेयान बनल रहित। आजु जे ’हिंदी-हितैषी’ लोग भोजपुरी के लिपी आ व्याकरण प सवाल करत टंटा खड़ा कर रहल बा, खलसा सइ-सवा सइ बरिस पहिले हिंदी के गती काहें नइखे देखत लोग ? तब त भोजपुरी के लिपियो रहे आ व्याकरण त रहबे कइल। का बे व्याकरने के एह भासा में रचना होत रहे, साहित्य लिखात रहे ? आ, ई भासा अतवत बड़हन क्षेत्र में फइलल रहे ? एह सवालन से आँखि चोरावल कुतर्के के जनम दीही। एही से हिंदी के बिकास के लेके अनेरिया के कुतर्क हो रहल बा। लोग सही सवालन से आँखि चोरा रहल बाड़े।\nहिंदी के भारतीय स्वतंत्रता संग्राम में अद्भुत जोगदान रहल बा। एह बात से कवनो केहू के संदेह केने बा ? एकर भाव सभ पुरोधा लोग आ देस स्तर के नेता लोग मनले बा। बिसेस क के अ-हिंदी भासा-भासी पुरोधा आ नेता एकर भाव मनले बाड़े। बाकिर, एह हिंदी के कहँवाँ त अंगरेजी के हटावत संपर्क भासा के तौर पर बढ़ावल जाइत, एकरा माईभासा के नाँव देबे के बेकूफी चल निकलल। जवना जमीन, परंपरा आ भासा से हिंदी के खाद-पानी मिलत आवऽता, ओही जमीन, परंपरा आ भासा प खन्ती चले लागल। बिद्वान लोग एगो पुरान पोढ़ भासा के हाँहखा के जनमल भासा हिंदी के बोली, सहयोगी आ जाने का-का बतावत गाल करे लगले।\nई गाल कइल अब हिंदिये पर भारी पर रहल बा। एह गलती के जतना हाल्दे से दुरुस्त क लियाव, नीमन रही। भोजपुरी खातिर त नीमन होइबे करी, हिंदियो खातिर नीमन होई। झूठ के मुलम्मा प भासा के, के कहे, कुछऊ के उत्थान ना होखे। हिंदी भोजपुरिहा क्षेत्र के माईभासा हऽ, एह कहनाम से जतना हाल्दे निजात पा लियाव, ओतने नीमन रही।\nबाकिर ईहो ओतने साँच बा, जे अब खलसा पुरनके के गावत-पीटत रहला से भोजपुरी के भलाई नइखे होखे के। कारन ई, जे ई भासा ढेर नीमन-बाउर दौर से गुजरत आपन दसा प निकहा नजर चाहत बिया। रचनात्मकता आ लेखकन के रचनाधर्मिता के लेके कतना तरह के मत-मंतव्य बनत रहल बा। बाकिर पाछिल पचास-साठ बरिस में भोजपुरी मेहरारू, अँगना आ रसोई के भासा भर बनिके रहि गइल बिया। एकर व्यावसायिक दम ओह तरी टाँठ नइखे, जइसन कबो भइल करे। तवना प स्वतत्रंता मिलला के कुछ पहिले से लेके स्वतंत्रता मिल गइला के बाद ले हिंदी के उत्थान के फेरा में भोजपुरिहा बेटा-पूता लोग एक सीमा से बहिरी जाइ के हिंदी के बनावे में आपन जोगदान देले बा। एह जोगदान के बड़हन फाएदा हिंदी के मिलल बा।\nई पहिलहीं से जानकारी बा, जे सुरुआती हिंदी आ पुरनकी भोजपुरी के बिकास एकही भासा-रूप के गरभ से नइखे भइल। बाकिर ईहो साँच बा, जे हिंदी में भोजपुरी के शब्दन के (देसज शब्द) अउलाह प्रयोग भइल बा। शब्दन के अइसन आवाजाही कवनो भासा के अनुभासा साबित ना कऽ सके। जबकि हिंदी के बात करेवाला आ भोजपुरी के बिरोध करे वाला लोगन के एगो छोट जमात एही आधार प बलाते भोजपुरी के हिंदी के अनुभाग भा बोली जतावे में लागल बा। एह अतार्किक सोच के सुरुआत आचार्य रामचन्द्र शुक्ल जी से सुरु भइल आ डॉ० रामबिलोचन शर्मा के समै तक आवत-आवत पकठा गइल। हिंदी के पौढ़ आ पुरान साबित करे के फेरा में अइसन बिद्वान लोगन के उत्साह आंचलिक भासा कूल्हि के संकट के कारन बनि गइल। आ आजु, ओही लकीर के पीटि-पीटि के नारा बनावल जा रहल बा, जे भोजपुरी हिंदी के बोली हऽ। जबकि एह बात के केनियो से साबित ना कइल जा सके। हिंदी के महावीर प्रसाद द्विवेदी ना मिलल रहिते, त हिंदी के पद्य प्रवाह में भासाई पोढ़पन के आवे में अबहीं पाँच-सात जुग अउरी लागल रहित। हिंदी ब्रज भासा भा भोजपुरी भासा के कान्हे आपन राहता तय करत फिरित।\nखैर, जवन भइल तवन भइल। एह गलत बात के, जे भोजपुरी हिंदी के बोली हऽ, हर-हमेसा पुरजोर ढङ से नकारल जरूरी बा। आ पूरा गर्व आ गुमान से भोजपुरी भासा के प्रयोग करे के बा। हिंदी के बिकास में भोजपुरी भासा के जवन शब्दन के प्रयोग भइल बा, ऊ भोजपुरी भासा के गहराई आ समृद्धी के नमूना हऽ। बाकिर एह गर्व आ गुमान में हिंदी भासा के बिरोध नइखे करेके। हमनी के हिंदी से ना कबो बिगाड़ रहल बा, आ ना बिगाड़ होखी। जे, जइसन बिगाड़ हिंदी के ’उत्थान’ में लागल नवहा पुरोधा लोग भोजपुरी से ठनले बा। हिंदी भासा के संबंध भोजपुरी भासा से शासक आ शोषित वाला ना बनावे के चाहीं।\nसोचे के त बात ई बा, जे अंगरेजी भारत में संपर्क भासा काहें बनल रहो ? एह प त सवाले नइखे उठत? ई अस्थान हिंदी के काहें ना दिहल जाव ? राज्यवार भा क्षेत्र बिसेस, अने अंचल, में जवन समृद्ध भासा बाड़ी सऽ, उन्हनीं के लसारि के हिंदी के परचम फहरावे वालन के कमनजर से अनघा क्षोभ होला। हिंदी बनो आ बढ़ो। एह में कवन बेजाईं ? बाकिर, का ई हिंदी भाव-शब्द आ संप्रेषण से धनी आ व्याकरन सम्मत बाकिर आंचलिक भासा कूल्हि के लहास प फुफुंदी लेखा जीही ? तब त हमनी के ओइसन निर्दयी हिंदी ना चाहीं ! अपना भूभाग में अंगरेजी कम रहे जे हिंदियो ओही तरी भासा-बेवहार के नासत हड़कंप मचाई ? कवनो समाज के भासा सैकड़न सालन से ओह समाज के बेवहार आ प्रवृती के भावनात्मक आ चारित्रिक उत्पाद होले। भासा के मरले खलसा शब्द ना मुअऽ सऽ, बलुक ओह समाज के संस्कार, बेवहार आ प्रवृती मू जाले। हिंदी के झंडाबरदार लोग ई बात काँहें नइखे बूझत ? हिदी के राष्ट्रभासा त बनवा ना सकल लोग, उत्तर भारत के कौ गो ना राज्यन में हिंदी के माईभासा के मुखवटा ओढ़वावत, भरम जरूर पैदा क रहल बा लोग। कहे के जरूरत नइखे, जे अइसना लोगन के हाँथे हिंदी के औपनिवेशिक रूप जरूर मिल रहल बा, जवना के मुख्य गुन बाद-बाकी भासा के दमन होला। इहे त अंगरेजी के गुन बड़ुए। जहँवें अंगरेजी गइल, ओह जगहा के मूल भासा के वजूदे मिटा गइल। का एही तोहमत सङे हिंदियो के जियावल आ बढ़ावल जाई ? का हिंदी अपना भासाई सरूप से हतना कमजोर बिया, जे आन्ह भासा के समृद्धी से ई आपन रूप-संस्कार ना बचा पाई ? हमरा त ई केनियो से नइखे लागत।\nएकर माने ई, जे ई सभ बवाल हिंदी के नवहा उछाह में बउराइल झंडाबरदारन के कमती सोच आ छाँछर समुझ के कारन हो रहल बा। एह लोगन के लगे ना संवेदना बा, आ ना कायदे से अध्ययन आ तर्क बा। एकरा बावजूदो ई लोग हिंदी के नाँवें आपन दोकानदारी चला रहल बा। अइसन लोग हिंदी के बढ़ावा नइखे देत। बिकास नइखे करत। बलुक हिंदी के खिलाफ दुसमन पैदा क रहल बा लोग। अबले का त हिंदी के मुखालफत अ-हिंदी भासा-भासी करत रहलन। आजु हिंदी प्रदेस कहाए वाला राज्यन में हिंदी आ ओह अंचल के भासा के बीच डेंड़ार घिंचा रहल बा। सही मानीं, त हिंदी-प्रदेसन में भोजपुरिहा लोग हिंदी के लेके कवनो अवाज ऊँच नइखे करत। बलुक बिरोध होता असंवेदनशील, अतार्किक आ बेबुद्धी के अहंकारी हिंदी-हितैसी लोगन के खिलाफ। ई लोग संख्याबल के दोहाई देत हिंदी के कद लहान करत, सभ आंचलिक भासा के मर्सिया पढ़े के उत्जोग करि रहल बाड़े। हिंदी संपर्क भासा होखो, आ ऊ भारत के हर राज्य में बोलल आ बूझल जाव, एह से केहू के का बिरोध होखी ? हिंदी के उत्थान में भोजपुरिया बिद्वान लेखकन के कमती जोगदान रहल बा ? जवन आंचलिक भासा समृद्ध बाड़ी सऽ, ओकनी के बढ़ावे आ जियावे के निकहा उत्जोग होखो। गहन गहीर उपाय कइल जाव जे भासा के साहित्य आ शब्द-धन बहिराव। हिंदी संपर्क भासा होखो आ भोजपुरी, मैथिली, अवधी आदि अपना-अपना राज्यन के भासा होखऽसऽ। फेरु काँहें केहू हिंदी के बिरोध करी आ अ-हिंदी भासी राज्यन में बवाल मची ? ई ना कइल गइल त, हिंदी के दोसर राज्य के लोग काँहें अपनाई, जब ओह राज्य के भासा हिंदिये सङे ’राजभासा’ मनाइल बिया?\nमारिसस में फ्रेंच, क्रियोल आ अंगरेजी के बावजूदो भोजपुरी आ हिंदी के मान्यता दिहल गइल बा। नेपाल में नेपाली का सङे-सङे मैथिली, भोजपुरी आदि के मान्यता दीहल गइल बा। सबले बड़ बात ई बा, जे नेपाल में भासा के लेके कवनो बवाले नइखे ! जबकि ओजुगो हर क्षेत्र के आपन-आपन भासा बड़ुए। भासा के लेके अइसन समरसता खलसा राजनीति कइले ना आवे।\nएम-2/ए-17, ए०डी०ए० कॉलोनी, नैनी,\nइलाहाबाद – 211008 (उप्र)\nभोजपुरी दिशाबोध के पत्रिका पाती के सितम्बर 2017 अंक से साभार\nपाण्डेय कपिल जी के निधन प स्मृति – सभा के आयोजन


Bhojpuri Dictionary – Page 13 – Bhojpuri English Hindi dictionary\nतियना तरकारी Vegetable का हो, आजु सुखले रोटी पियाज परोसले बाड़ू, कवनो तियना नइखे का ? अंगना में खेत बा कि हम तरकारी जमवले बानी? ले के अईबऽ तब नू बनी ? You are serving only bread and onion, is not there any vegetable ?...\nContinue reading » November 14, 2010 Dictadmin त, त न No Comment\nतिया, तिरिया औरत, त्रिया Woman, lady, तियना तरकारी Vegetable\nतिवई बे बिआहल सयान लड़की Unmarried adult girl. तिरिया, तिया औरत Woman, lady, तियना तरकारी Vegetable\nकसार भूंजल चाउर के पीस के गुड़ मिला के बनावल लड्डू Small rounded balls made by mixing grounded parched rice with raw sugar. कचवनिया पिसल चाउर में गुड़ मिला के बनावल लड्डू Small rounded balls made by mixing grounded raw rice with raw sugar.\nContinue reading » November 13, 2010 Dictadmin क, क ङ No Comment\nकचवनिया पिसल चाउर में गुड़ मिला के बनावल लड्डू Small rounded balls made by mixing grounded raw rice with raw sugar. कसार भूंजल चाउर के पीस के गुड़ मिला के बनावल लड्डू Small rounded balls made by mixing grounded parched rice with raw sugar.\nफेंकरल (loud weeping likeadog) का कुकुर अस फेंकरले बाड़ऽ ? जानत नइखऽ कुकुर के फेंकरल बहुते खराब मानल जाला ? Why are you crying likeaweeping dog ? Don’t you know it isabad omen ?\nContinue reading » September 28, 2010 Dictadmin प-म, फ No Comment\nफरियावल (to adjudicate, to solve, to settle) , फरियवता (adjudication, settlement, solvingadispute) हाकिम रउरा हमनी के झगड़ा के फरियवता कर दीं. काहे कि राउर त कामे ह फरियावल. हम रउरा से निहोरा करत बानी कि हमनी के झगरा फरिया दीं. ना त ऊ...


टटका खबर, 1 फरवरी 2017, बुध – टटका खबर\nटटका खबर, 1 फरवरी 2017, बुध\nपहिले विदेश राज्यमंत्री रह चुकल सांसद ई अहमद के मौत का बावजूद देश के अम बजट आजुवे पेश होखे जात बा. वित्त मंत्री अरूण जेटली आजु सबेरे राष्ट्रपति भवन जा के एकर औपचारिक अनुमति ले लीहलन. अबकी के बजट में रेलो के बजट शामिल रहे वाला बा आ अब रेल बजट अलगा से पेश ना होखल करी.\nसारण जिला के भगवानबाजार ईलाका के लाई बाजार के 32 बरीस के एगो नवही पारिवारिक कलह से अँउजा के फाँसी लगा के जाल दे दिहलसि.\nभदोही जिला के सुरियावां इलाका में कुन्नीपुर गांव के एगो आदमी के खेत पटवत घरी टुल्लू में करंट उतर अइला का चलते झँउस गइल.\nमिर्जापुर जिला के कछवां इलाका के लरवक गाँव के एगो बताह नवही गोड़ बिछलइला से इनार में गिर गइल. अगल बगल के लोग ओकरा के निकाल के अस्पताल ले गइलें जहाँ डाक्टर ओकरा के मर गइल बता दिहलें.\nसोनभद्र जिला के रार्बटसगंज इलाका के कुसुम्हा नई बाजार के एगो लइका अपना बहिल के ससुरारी सुकृत गांव आइल रहुवे. ओहिजा से साइकिल से लवटत में एगो पिकप गाड़ी के धक्का लगला से मर गइल.\nजौनपुर शहर कोतवाली इलाका में उपरवार आमदानी से करोड़पति बन गइल बेसिक शिक्षा अधिकारी कार्यालय में तैनात हेड क्लर्क के गिरफ्तार करे ला वाराणसी से जौनपुर आइल कई जगहा छापा मरलसि बाकि धूर्त शिरोमणि पकड़ में ना आइल.\nबसंत पंचमी के पर्व आजु धूमधाम से मनावल जा रहल बा. एही दिने कला आ विद्या के देवी माँ सरस्वती के पूजा होला. दुख के बात बा कि ममता बनर्जी के राज में पश्चिम बंगाल में मुस्लिम बहुल इलाका में एहप रोक लगा दीहल गइल बा काहें कि मुसलमान एकरा खिलाफ बाड़ें. एगो स्कूल में सरस्वती पूजा के माँग करेवालन पर पुलिस जम के लाठी बरसवलसि आ कई गो छात्र-छात्रा घाहिल हो गइलें.\nबलिया के बैरिया इलाका में आजु फजीरे दयाछपरा आ पान्डेयपुर गांव का बीचे सड़क किनारे झाड़ी मे फेंकल एगो मेहरारू के लाश मिलला से सनसनी पसर गइल बा. लगभग 22 बरीस के एह नवहिन के हत्या क के एह गड़हा में फेंक दीहल बा.\nवाराणसी के फूलपुर इलाका में काल्हु मंगारी गाँव के एगो नवही के ओकरा खेत पर काम करत घरी मोटर साइकिल से आइल दू गो बदमाश गोली मार के भाग गइले, घाहिल नवही के अस्पताल में भरती करावल गइल बाकि ओकर जान ना बचावल जा सकल.\nमिर्जापुर के लालगंज इलाका में रामपुर कामता प्रसाद गांव के एगा पाँच बरीस के लइका नहर में डूब के मर गइल. बतावल जात बा कि अपना दादी संगे ऊ मटर तूड़े गइल रहल. दादी मटर तूड़े में लागल रही आ लइका नहर का ओर बढ़ गइल जहाँ नहर में गिर के डूब गइल.\nसोनभद्र के कोन इलाका में काल्हु खेमपुर गाँव के एगो नवही मोटरसाइकिल प रामगढ़ बाजार से लवटत रहल जब तेलगुड़वा का नियरा बेकाबू होके ओकर मोटर साइकिल पुलिया से टकरा गइल आ ऊ बहुते घवाहिल हो गइल. ओकरा के अस्पताल में भरती करावल गइल बा.\nTags: जौनपुर, बजट, बलिया, बसंत पंचमी, भदोही, मिर्जापुर, वाराणसी, सारण, सोनभद्र\nबीसन हजार ट्वीट #राजीव_गांधी_पनौती_था


लोहता – टटका खबर\nवाराणसी, 22 जून (वार्ता) उत्तर प्रदेश में वाराणसी के भेलूपुर इलाका में स्कूल जात नौवीं कक्षा के एगो छात्रा के अगवा क के ओकरा साथे सामूहिक बलात्कार करे के मामिला सामने आइल बा. पुलिस सूत्र बतवलें कि एह मामिला में मिंटू सिंह समेत चार गो कुकर्मियन का खिलाफ केस दर्ज क के जांच कइल जा\nबस आ मोटरसाइकिल के भिड़न्त मे दू जने के मौत दू जने घवाहिल\nवाराणसी 07 जनवरी (वार्ता) लोहता इलाका मे आजु एगो बस आ मोटरसाइकिल के बीच के टक्कर से एगो औरत समेत दू जने के मौत हो गइल आ दू गो अउर आदमी घवाहिल हो गइले. पुलिस बतवलसि कि सोनभद्र के मीरा यादव, 19 बरीस, मडुआडीह मे अपना परिचित अजीत प्रजापति किहाँ डाक्टर से देखावे आइल रही.\nचार शातिर चोर साढ़े सात लाख के चोरावल बैटरियन समेत गिरफ्तार\nवाराणसी 06 जनवरी (वार्ता) लोहता क्षेत्र से चार गो शातिर चोरन के गिरफ्तार क के वाराणसी पुलिस ओकनी लगे से साढे सात लाख रुपिया के बैटरी बरामद कइलसि. पुलिस बतवलसि कि लोहता इलाका मे हरपालपुर रोड से चेकिंग के दौरान चार गो शातिर चोर, बबलू सिंह, लवकुश पटेल, नीलेश पटेल अउर अनिल पटेल, के गिरफ्तार\nदू फरीक के मारपीट में अनेके लोग घाहिल\nवाराणसी 09 नवम्बर (वार्ता) वाराणसी के लोहता इलाका के रज्जीपुर गांव में यादव परिवार के दू फरीक में पांच बिस्वा जमीन लेके जम के मारपीट भइल. विवाद ढेरे दिन से चलत रहुवे. मारपीट मे दुनु ओर के औरतन समेत 12 से अधिका लोग घाहिल हो गइल. कुछ लोग अस्पताल में भरती करावल गइल बाड़े. खबर\nमहामृत्युंजय जाप कराए गइल पंडितजी गंगा मे डूबले\nवाराणसी 31 अक्टूबर (वार्ता) वाराणसी मे महामृत्युंजय जाप कराए गइल एगो पंडित जी के गंगा मे डूबला से मौत हो गइल जबकि उनका बाबूजी के गाँव वाले बचा लिहले. पुलिस बतावत बिया कि आनन्द शंकर पाण्डेय अपना बेटा मनीष पाण्डेय संगे कैथी क्षेत्र मे महामृत्युंजय जाप कराए गइल रहले. बाप बेटा गंगा मे नहाए उतरले


समस्तीपुर – टटका खबर\nफेलिन का चलते काल्हुए से बिहार में बरखा लागल बा, चार जने के मौत\nबिहार मे चक्रवाती तूफान “फेलिन” का असर का चलते लगातार होखत बरखा से दू गो औरत समेत चार जने के मौत हो गइल. काल्हु सबेरही से होखत बरखा आ तेज हवा का चलते राजधानी पटना के अनेके इलाकन में बिजली नइखे. कुछ जगहा से गाछो गिरला के खबत बा. पटना के सरिस्ताबाद मुहल्ला मे एगो


विनय आनन्द अपना के सुपर स्टार ना मानसु – Anjoria\nविनय आनन्द अपना के सुपर स्टार ना मानसु\nहालही में एगो इन्टरव्यू में भोजपुरी के सुपर स्टार विनय आनन्द कहले कि ऊ अपना के सुपर स्टार त कबहियो ना मानसु. एगो अभिनेता हउवन आ बेहतरीन अभिनेता कहावल पसन्द करेले. बाकिर लोग के, अपना चाहे वालन के स्नेह प्यार आ अपनापन का चलते सुपर स्टार कहाये लागल बाड़न. विनय आनन्द कहले कि सुपर स्टार त राजेश खन्ना रहलें, बाद में अमिताभ बच्चन अइलें. एह खिताब के हकदार इहे लोग बा.\nभोजपुरी सिनेमा में चल रहल भेड़चाल से आपन सहमति दर्ज करावत विनय आनन्द के कहना रहे कि कुछ लोग अइसनो आ गइल बाड़े भोजपुरी सिनेमा में जे उलजुलूल फिल्म बना के भोजपुरी सिनेमा के बदनाम करत बाड़न. बाकिर कहले कि अइसनका लोग ढेर दिन ले चल ना पाई काहे कि आखिर ले उहे टिकी जे निमना सोच के आ ईमानदारी से काम करे वाला होखी. विनय आनन्द इहो कहले कि खुशी के बात बा कि अब निमन आ प्रतिभाशाली लोग इंडस्ट्री में आ रहल बा.\nअपना काम का बारे में बतावत विनय आनन्द के कहना रहे कि ऊ कवनो निर्माता के कबहियो परेशान ना करसु आ मनचाहा डेट देबे के कोशिश करेलें. दोसरे सेट पर कवनो नखरा ना करसु जवना चलते निर्माता निर्देशक उनुका से खुश रहेले.\nविनय आनन्द कहले कि उनुकर आवेवाला फिल्मन में त्रिनेत्र, एलान ए जंग, दामाद चाहीं फोकट में, हमरे नामे जिला हिलेला, तुलसी बिन सून अँगनवा, बंधनमुक्त, कजरा मोहब्बतवाला वगैरह बाड़ी सँ.


‘नाटक’- भाग2– भोजपुरी कहानी – कुमार मुकेश | Bhojpuri News Website\nभाग 2- यह कहानी कुल4भागों में है\n‘तू हमार कबो रहबे ना कइला कुमार, हम तोहरा से बस बतियावत रहीं आ हमरा ना पता रहे कि तू एह के ई नाम दे देब, हम के भूला जा’ , ‘हमके भूला जा…….!…!…’\nदोएत के साथे दुपहिया अर्थात बाइक से आइल रहनी नाटक देखे, कार्यक्रम से घर के दूरी ढेर त ना बाकी 1 घंटा के रहे. हम पीछे बइठ गइनी आ गाड़ी चल पड़ल.\nठंड के शुरुआती मौसम में हल्का हल्का ठंढा पड़त रहे. ठंढ के असर मन पर भी होत रहे आ रात के दस बज गइल रहे.\nकुमार.., का टाइम होत बा हो? दस बज गइल बा हो राजेश हम जवाब दिहनि. फिर, चल मरदे बियाह बइठ गइल होइ. आव , हइ परदा देखल छोड़ द चलल जाव बियाह देखल जाव! राजेश हमार बचपन क्व दोस्त रहल.\nमनोरंजन के खातिर लगावल गइल परदा छोड़ हमने के भउजी के घर के तरफ बढ़ गइनी जा. बरियात लगहिं के बगीचा में टिकल रहे. ‘हम दोनों दो प्रेमी…..’ गीत के आवाज पर्दा के जरिये माइक से होके कान तक पहुंचत रहल.\nखैर, बियाह बइठ गइल रहे. पहुंच के दुनो जन आपन आपन जगह लेके बइठ गइनी जा. बियाह के कार्यक्रम पंडित जी के मंत्रोचारण से दिव्य प्रतीत होत रहल. नज़र फेरू उठल आ उनकरा के देख के संतोष कर लिहलसि.\nअब उहो कबो कबो हमरा के देख लेंस आ मुस्कुरा देत रहली. बियाह के कार्यक्रम हंसी मजाक के बाद बिधिवत संपन्न भइल. रात के 1-डेढ़ बज गइल रहे यानी तीन साढ़े तीन घंटा लाग गइल रहे.\nएहिजा उनकरा से नज़र मिलला के बाद मन के रोंवा रोंवा हसीन हो गइल रहे. हम कवनो ग़ालिब ना रहनी ना त उनकरा हसीन जुल्फ,चेहरा,आंख,होठ आ कमर पर कुछ शेर जरूर लिख देले रहतीं.\nसुबेर भइला में ढेर समय ना लागल,बिदाई के तइयारी शुरू हो गइल रहे, सब कोई जल्दी बिदाई चाहत रहे ताकि जल्दी से जल्दी घरे जाईल जा सके.\nरोवन रपटन में हमरा नज़र ओह सूरत पर भी पड़ल जे सांझ ले हंस हंस के गीत गावत रहे उ बिदाई के बेरा मुरझा गइल रहे. बिदाई के दुख लईकी वाला से ज्यादा केहू ना समझ सके.\nलेकिन मन बिदाई से ज्यादा ओह सूरत में अझुराइल रहे ,उनकरा देखे के एकहू मौका हम छोड़ें ना चाहत रहनी काहें से की कुछे देर में बिदाई जे होखे वाला रहे. बहत नयन अश्रु से सब कोई बिदाई कइल आ हमहन के घर कि तरफ चल दिहनि जा.\nहमहन घरे पहुंच गइल रहनी जा, हमरा के फिर से झकझोरत राजेश हमरा के मोटरसाइकिल पर आए नीचे उतरे के कहलें, का हो कहाँ चल जात बाड़?,तबियत ठीक बा न आ जबसे नाटक देखले बाड़ तबसे कहाँ आ कवनि दुनिया मे भुला जात बाड़? बाइक से उतरत ही राजेश के सवाल हमरा तरफ आवे शूरु हो गइल.\nहम शायद जवाब देबे के स्थिति में ना रहनी आ ना ही जवाब देके इच्छा रहे बाकि दू बेर अतीत में गइला के बाद मन कहीं ना कहीं अबहीनो नाटक आ हकीकत में अंतर समझे में लागल रहे लेकिन वर्तमान के चेतना हकीकत से दूर राखे मे. प्यार के मंदिर में दिल कुछ आउर गवाही देव जबकि मन रूपी दिमाग कही बढ़ गवाही देत रहे.\nकुमार ,हाथ मुह धो के खाना खाए बइठ जा, राजेश हमरा के चाभी देके अपना घरे चल गईलें,दुनो जने के घर लगही लगही रहल, सड़क के एह पार हमर घर रहे जबकि ओह पार राजेश के घर रहे.\nतौलिया से हाथ पोछत हम खाए बइठ गइनी , खाना बहुत निमन बनावत रहली भउजी,घर के अन्नपूर्णा रहली उ. पहिले रूखा सूखा के गुजारा होत रहे लेकिन भउजी के अइला से एह जीभ के नून मरीचा के स्वाद लाग गइल रहे.\nराजेश बतावत रहले ह कि तहा तबियत ठीक नइखे,कुछ भइल बा का? भउजी हमरा पर प्रश्न करत थरिया उठावे लगली.\nना भउजी कुछो त ना भइल बा, उ ठंढा पड़त बा न,बहरी ठंढा लागत रहे एहि से राजेश के बुझाइल होइ. हम बात के सम्हारे के कोशिश करत उठी के अपना खटिया पर आ गइनी.\nई प्यार भी अजीब रोग होला जब होला त सगरो दुनिया के अपने उल्टा चश्मा से देखे के कोशिश करेला बाकि बुझे में असमर्थ होला कि दुनिया प्यार के चश्मा के साथे साथे अपने अलग अलग रंग के चश्मा से भी प्यार के निहारेले.\nप्यार के देखला के सबकर आपन आपन नजरिया होला, केहू प्यार में भगवान के खोज लेला त केहू प्यार में विश्वास के, बस प्यार के डोर केतना मजबूत नेह के डोरी से बधाईल बा एह पर भी निर्भर करेला.\nभउजी के घरे अइले एक दिन हो गइल रहे,सब केहू हित मीत ,रिश्तेदार धीरे धीरे सब कोई अपना घरे जाए शुरू कर देले रहे. धीरे धीरे जवन घर शादी के माहौल में लोगन से भरल रहे उ अब धीरे धीरे खलिया गइल रहे.\nघर मे माई, बाबूजी,भइया-भउजी आ सबकर दुलारी बहिन के अलावा अब केहूँ ना रही गइल रहे.\nअपना मोबाइल से लिहल गइल बियाहे के तस्वीर देखते देखते नज़र उनकर फोटो पर पड़ल आ मन में उनकर तस्वीर अब बिना देखले छप गइल रहे.\nअबले उनकर नाम भी ना पता रहे हमके,मन अलग अलग नाव रखे लागे, कबो कुछ त कबो कुछ. आखिर हिम्मत जुटा के हम भउजी से उनकरा बारे में पूछे के खातिर तैयार हो गइनी बाकि मन बेचैन भी रहे कि का होइ? कहीं भउजी खिसिया त ना जइहें.\nभउजी के उनकरा कमरा में अकेला पाके हम घुस गइनी. हमरा के देखते उ उठ के खड़ा हो गइली. आप आईं ना,बइठी! हमरा ओर देखत भउजी पलंग की ओर इशारा कइली.\nभउजी तोहरा के कुछ फोटो देखावे के रहे ,केहू पहिचान में नइखे आवत? हम फोन भउजी के देत उनकरा लगे जा के खड़ा हो गइनी.\nभउजी बारी बारी से फोटो देखत सबकरा बारे में बतावे लगली,हमरा इंतजार के घड़ी आखिर आ ही गइल.\nई आराधना हई, हमार छोट बहिन. भउजी उनकरा बारे में बतावे लगली, एहि साल बारहवीं के परीक्षा दिहली ह आ ई हमार बहिन ना बल्कि साँच दोस्त हई.\nमन आज पहिली बार उनकर नाम जनले रहे,आराधना!जइसन नाम ओइसे ही उनकर रूप रहे. अपना नाम के चरितार्थ करत उनकर स्वरूप आराधना करे लायक ही रहे….\nकहानी जारी रही भाग3में..


मनोज भावुक के लिखल प्रेम कथा कहानी के प्लॉट – Hum Bhojpuria\nमनोज भावुक के लिखल प्रेम कथा कहानी के प्लॉट\n‘कहानी के प्लॉट’ भोजपुरी-हिन्दी के नया दौर के सुप्रसिद्ध रचनाकार मनोज भावुक के लिखल एक प्रेम-कथा ह l ई कहानी बाबरी मस्जिद के ध्वस्त भइला से उत्पन्न धार्मिक उन्माद के बीच पनपल हिन्दू लइका आ मुस्लिम लइकी के बीच के प्रेम-कथा ह l जवना में पारिवारिक परिवेश आ समय के तकाजा के कारण कथा-नायिका शबनम के श्वेता आ कथा-नायक राहुल के सरफराज बने के पड़ता l बाकिर ओह लोगन के प्यार में ना धोखा भा छल बा आ ना ही कवनों तरह के व्यापार l\nएह कहानी में नायक-नायिका के प्रेम छात्र-जीवन के प्रेम ह l जवना में शारीरिक आकर्षण में मर्यादा भंग होखे के संभावना अधिक रहेला l बाकिर एह लोगन के प्रेम, शारीरिक प्रेम ना होके एक सच्चा प्रेम ह जवना के चलते नायक-नायिका एक-दूसरा के बहुत चाहता l एह से ई लोग कभी भी अपना क्षणिक सुख खातिर एक-दूसरा के रुसवा करे के नइखे चाहत l नतीजतन ई लोग कभी भी अपना कवनों आवेग के पल में मर्यादा के लँघलस ना l\nकहानी चाहे कवनों भी विषय पर काहे ना लिखल गइल होखे l बाकिर कवनों भी कहानी के पाठक के हृदय में जगह बनावे खातिर पहिला शर्त होला कि ओह कहानी के रोचक होखे के चाहीं l काहेकि कहानी जब रोचक होई तबे नू सामान्य पाठक ओकरा के पढ़ी l एह से कवनों भी कहानी में कहानीकार के ई जिम्मेदारी बनता कि ऊ ओह कहानी में पठनीयता आ कौतूहल ई दूनू तत्व के डाले l काहे कि कथा-साहित्य के अर्थ ना ही कोई शोधकार्य होला आ ना ही कवनों ऐतिहासिक दस्तावेज l एह से ऐतिहासिक पृष्टभूमि पर लिखल कहानी में भी प्रमाणिकता के तकाजा ना होखे l बाकिर आजकल के तथाकथित बौद्धिक वर्ग के कुछ आलोचक ऐतिहासिक परिवेश में लिखल कवनों कहानी में ओह कहानी के प्रमाणिकता आ शोध के कसौटी पर ही कसता l जवना के नतीजा ई हो गइल बा कि आजकल के बहुत-सा कहानी कथा-साहित्य के उद्देश्य आ परिदृश्य से कट के रह गइल बा l एह से कवनों कहानी के रचनात्मकता आ पठनीयता के ओर मुड़ल बहुत जरूरी हो गइल बा l काहे कि इहे कथा-साहित्य के अचूक तत्व ह l रोमांच आ शोध ना l\n‘कहानी के प्लॉट’ अपना शीर्षक से सहज ही हमरा के अपना ओर आकर्षित कइलस आ हमरा के अपना छात्र-जीवन में ले गइलस l जहाँ हम आचार्य शिव पूजन सहाय के लिखल कहानी ‘कहानी का प्लॉट’ पढ़ले रहनी l बाकिर हम ज्यों-ज्यों मनोज भावुक के लिखल कहानी पढ़े लगनी हम ओह कहानी में रमे लगनी l\nआचार्य शिव पूजन सहाय जी के कहानी से एह कहानी के बस शीर्षके भर मिलता l बाकिर कथानक बिलकुल एक-दूसरा से भिन्न बा l आचार्य शिव पूजन सहाय के कहानी दहेज-प्रथा आ गरीबी पर आधारित बा l जवना में सूत्र-वाक्य बा- ‘सचमुच अमीरी की कब्र पर पनपी हुई गरीबी बड़ी जहरीली होती है l’ जबकि मनोज भावुक जी के कहानी में प्रेम आ कर्तव्य के बीच के कशमकश बा l एह कहानी के सूत्र-वाक्य बा-‘..हम केकर दोष दीं ..ए रूढ़िवादी समाज के.. अपना दुर्भाग्य के.. आ कि माई खातिर बेटी के कर्तव्य के..l’\nकवनों भी साहित्यकार कवनों ना कवनों समाज के उपजही होला l बाकिर समाज के सही रास्ता पर ले जाये के जिम्मेवारी भी ओकरा कंधा पर होला l ई बात दोसर बा कि ओकर तरीक़ा एक समाज सुधारक के तरीक़ा से भिन्न होला l ऊ कुनैन के गोली भी देला त मधू में लपेट के l मनोज भावुक जी के ई कहानी उहे कुनैन के गोली ह l जे मधू में लपेट के समाज के सामने परोसाइल बा l कवनो भी कुशल रचनाकार अपना रचना के माध्यम से अपना समाज मे व्याप्त कुरीति पर प्रहार त करेला बाकिर एक रोचक अंदाज से l जवना से बात पाठक के सीधे दिल पर चोट करे l बाकिर उहो अपना लेखनी के ओह सरस अंदाज से जवना से पाठक ओह कहानी में घटित घटना में रमत जाय l ओही में गोता लगावत आ ओही कहानी के पात्रन से आपन सम्बन्ध जोड़त ख़ुद ही ओह निर्णय पर पहुँच जाय जे बात कहानीकार स्वयं कहे के चाहत होखे l एही से कवनों कुशल रचनाकार जब अपना समाज में व्याप्त कुरीति पर प्रहार करेला तब ओकर अन्दाज बड़ा कंविंसिंग रहेला l जवना के चलते पाठक ओकरा बात से सहमत होत जाला l एह कोशिश में भावुक जी सफल भइल बाड़न l काहेकि एह कहानी के पात्रन के प्रति पाठक के सहज सहानुभूति हो जाता l\nमौलिक रूप से ई कहानी एक वियोग प्रेम-कथा ह l काहेकि एह कहानी में नायक-नायिका के प्रेम के एकीकरण नइखे हो पावत l बाकिर एकर ई अर्थ ना भइल कि ऊ लोग अपना के ओह दर्द में डूबा के मटियामेट कर देहले होखे l एकरा ठीक विपरीत ओह लोगन के ओह संकुचित प्रेम के उदात्तीकरण हो जाता l जवना में एतना विस्तार हो जाता कि ओह प्रेम में ओह लोगन के आपन माई-बाप, घर-परिवार, धर्म-समाज आ आपन करियर तक सब कुछ समाहित हो जाता l\nजीवन के उद्देश्य अपना स्वार्थ खातिर अपनहियन के प्राण हरल ना ह l सत्य-साहित्य के उद्देश्य भी सिर्फ मानव के रक्षा कइल ना ह बल्कि ओकरा अस्मिता, गरिमा आ मानवता के ओह वर्णित-परिवेश में संरक्षण कइल भी ह l\nहालाँकि ई कहानी दिसम्बर 1992 के अयोध्या में बाबरी मस्जिद ध्वस्त भइला के परिणाम स्वरूप देश में उत्पन्न परिस्थिति के मध्य के कहानी ह l बावजूद एकरा एह कहानी में कहीं भी अपना समाज के विद्रूप छवि के प्रत्यक्ष चित्रण नइखे भइल l\nकहानी के प्रारंभ पत्र-शैली से होत त नइखे l बाकिर कथा के नींव ही पड़ता कथा-नायिका के ओह चिट्ठी से, जे कथा-नायक के भौजाई के हाथे लाग गइल बा l जेकरा के ऊ पढ़sतारी l वइसे ऊ चिट्ठी भी कोई सामान्य प्रेम-पत्र नइखे l बल्कि अतीत के पूरा घटना-चक्र के अपना में समेटले बा l ओही चिट्ठी से पता चलsता कि ई कहानी एक प्रेम-कहानी ह l जवना में छात्र-जीवन के प्रेम के साथे-साथे अपना जीवन में मुकाम हासिल करे के संघर्ष आ अपना माई-बाप के प्रति कर्तव्य-बोध के निर्मल धारा भी रह-रह के प्रवाहित हो रहल बा l\nएह कहानी के कथा-वाचक स्वयं कथा-नायक ही बारन l जेकरा अइसन बुझाता कि ऊ अपना जीवन-कथा के अपना साथी से कहsतारन l बाकिर कहानी के अंत में पता चलsता कि ऊ बात त स्वयं से ही करत रहले ह l फेर उनका बुझाइल कि केहू उनका से पूछत होखे- ‘..कहानी के प्लॉट ह कि हकीकत के पोस्टमार्टम ?’\nराहुल अपना परिवार के बारे में बतावsतारन- ‘हम अपना घर के खुलल माहौल से वाकिफ रहनी l’ बावजूद एकरा उनका एह बात के एहसास रहे कि उनकर माई के जब वास्तविकता के जानकारी होई त ओकरा पर का बीती ? ‘का हमार माई ई बर्दास्त कर पाई कि ओकर बहू हिन्दू ना मुसलमान लड़की हs जेकर असली नाम शबाना ह l आ अगर ऊ बर्दास्त कइयो ली, अपना बेटा खातिर त का बेटा के इहे फरज ह कि ऊ अपना स्वार्थ खातिर अपना महतारी के एह बुढ़ापा में अइसन आत्मिक कष्ट देवे जवना में ऊ रूढ़िवादी समाज से टकरात-टकरात दम तूड़ देव l ना-ना ई हमरा से ना हो सकी l’ एह से ऊ अपना जीवन के सच्चाई के कहानी के प्लॉट बतावsतारन l एह तरह से एह कहानी के शीर्षक भी सार्थक हो गइल बा l दोसरा ओर शबाना जेकर माई स्वयं एगो डॉक्टर हई l बावजूद एकरा ऊ अपना माई के बारे में राहुल से कहsतारी- ‘राहुल देखs हमार माई एगो डॉक्टर होइयो के बड़ी कड़ियल आ कट्टर धार्मिक भावना वाली महिला हियs l तू हमरा घर में राहुल बन के त ना चल सकेलs, एह से तू हमरा खातिर एगो नाम रख लs l’ एह तरह से अपना-अपना छद्म नाम में राहुल मुहम्मद सरफराज खाँ हो गइले आ शबाना श्वेता हो गइली l\nचूँकि श्वेता आ सरफराज दूनू नाम छद्म रहे l एह से ओह लोगन के एह बात के एहसास भी रहे कि धोखा से जीवन ना चले l एह से ई दूनू नाम भी ओह लोगन के जीवन में बहुत दूर ले साथ ना दे सकी l इहे सोच के शबाना कहsतारी- ‘हमार माई त कहिए से सरफराज के आपन दामाद मान चुकल बिया l जब ओकरा ई पता चलल रहे कि सरफराज हमेशा खातिर कानपुर छोड़ देहले बाड़न आ उनकर कवनों पता ठेकान हमरा पास नइखे, त ऊ बड़ा दुखी भइल l’ उहे शबाना अपना माई के बारे में आगे कहsतारी-‘बाकिर उहे माई जब ई जानी कि ओकर दामाद मुसलमान ना..हिन्दू हउवन त ओकरा प का गुजरी l ऊ हिन्दू के त फूटलो आंखि ना देख सकेले आ जब से बाबरी मस्जिद ढहल, तब से त आउरो ना l एमें रिश्ता के बात सोचल त..l’ राहुल भी एह शादी के परिणाम से वाकिफ रहले l बाकिर जब उनका जवान हृदय में शबाना के प्यार जोर मरलस तब ऊ सब कुछ भुला गइले आ उनका- ‘बुझाइल जे सामाजिक रूढ़िवादिता के महल जर के राख हो गइल आ हमनी एक हो गइनी l’ बाकिर उनका दिल में उठल प्रेम के ई आवेग भी ढेर देर ले उनका के आह्लादित ना कर सकलस l काहेकि तुरते उनका अपना वर्तमान परिस्थिति के एहसास हो गइल l काहेकि उनका- ‘तलहीं ओह राख में दू गो परिवार के ढेर लोग के लाश लउकल l’ एकरा बाद उनकर जोश ठंढा पड़ गइल आ ऊ पटना वापस लौट गइले l\nएह कहानी में भावुक जी प्रथम-मिलन के प्रथम एहसास के बहुत अच्छा वर्णन कइले बाड़न l श्वेता कहsतारी-‘ तू कइसे भूला गइलs ओह पहिला मुलाकात के, जब ‘विवेकानन्द भारत परिक्रमा’ कार्यक्रम के दौरान तू हमरा के फूल के गुलदस्ता भेंट कइले रहलs,.. हमार अंगुरी, तहरा अंगुरी से छुआ गइल रहे त कहले रहलs- ‘अब तो कयामत तक भी इस क्षण से मुक्त नहीं हो सकेंगी ये उँगलियाँ l’\nचूँकि ई एक वियोग प्रेम-कथा ह l एह से एह कहानी में नायक-नायिका के परिस्थिति वश मेल नइखे हो पावत आ ऊ लोग आपस में निर्णय करता –‘.. आजु ले हमनी दोस्त बनके रहल बानी आ जिनिगी भर रहब l एमें बियाह के सवाल कहाँ उठत बा l आवs हमनी के किरिया खा लेबे के कि दोसरा के होइयो के हमनी के बीच के डोर कबहूँ टूटी ना l’ बाकिर एकरा चलते ओह लोगन के जिनगी में अँधार नइखे हो जात l जे राहुल एशिया के सबसे बड़ा महाविद्यालय में पढ़त रहले, छात्रनेता रहले, अभिनेता रहले आ साथ में कवियों रहले l उहे राहुल शबाना से बिछुड़न के बाद भी अपना प्रतिभा के बर्बाद नइखन करत l ऊ अभी भी आपन काव्य-रचना जारी रखले बाड़न आ पढ़ाई भी l ऊ एम. एससी. के परीक्षार्थी बाड़न l एने राहुल से बिछुड़न के बाद शबाना छात्रनेता के पद त्याग त देहली l बाकिर अपना राहुल आ इनका प्रतिभा के इयाद कके पढ़े लगली l जवना के परिणाम स्वरूप CPMT में उनकर चयन हो गइल आ ऊ लखनऊ के मेडिकल कॉलेज में पढ़े लगली l एतने भर ना ऊ कविता आ अभिनय के क्षेत्र में भी आगे बढ़ गइली आ सौन्दर्य-प्रतिस्पर्धा में भी टॉप कइली l\nई कहानी समान्य रूप से आगे बढ़ता l अपना आकर्षण आ ‘आगे का होई ?’ के जिज्ञासा के डोर के साथे l बाकिर कहानी में कहीं कोई असामान्य घटना नइखे घटत l दूगो हम उम्र छात्र-नेता, जे विपरीत लिंग के होखे आ ऊ लोग कवनों ना कवनों कार्यक्रम के दौरान प्राय: मिलत-जुलत होखे l अइसन परिस्थिति में ओह दूनू लोगन के बीच आकर्षण के होना स्वाभाविक बात बा l\nएह कहानी में प्रेम के कवनों क्रान्तिकारी संदेश नइखे आ ना ही समाज में व्याप्त जाति-धर्म के प्रति कहीं कोई मुखर विरोध ही बा l प्रेम के आग में धधकत दिल अपना घर-परिवार के आहुति के ख्याल से ही काँप गइल l काहेकि ओह दूनू प्रेमी-जोड़ा के मालूम रहे कि ओह दूनू के एक भइला के अर्थ रहे दूनू परिवार के विनाश l जबकि प्यार के काम विनाश कइल ना ह बल्कि जोड़ल ह l एह से एह कहानी के पात्र ओही के आपन भाग्य मान ओकरा से समझौता कर लेता आ अपना कर्तव्य के निभावत अपना करियर के सँवारे में लाग जाता l एह से ई कहानी अपना विपरीत परिस्थिति में भी जीवन के प्रति आस्थावान रहे के आ जिजीविषा के संदेश देता l एक कमजोर आदमी के तरह गुमनामी के अँधकार में डूबे के ना l\nचूँकि भावुक जी एगो कवियो हउअन आ एह कथा के कथा-नायक भी कवि बाड़न l एह से प्रसंगवश सुन्दर-सुन्दर काव्य-पक्ति भी एह कहानी में पढ़े के मिल जाता l एह कहानी में नारी के दू रूप में चित्रित कइल गइल बा l एगो परम्परागत नारी के रूप में l जवना के युधिष्ठर के शाप के कारण ई कहल जाला कि मेहरारू के पेट में कवनों बात ना पची l एह कहानी में भी एकदम उहे बात कहल जाता- ‘मेहररूअन का पेट में बात ना पचे l’ उहई कहानी के नायिका जे एक आई. ए. एस. अधिकारी के एकलौती बेटी हई आ खुद मेडिकल छात्रा हई l ऊ अपना माई-बाप से अंत-अंत ले ई नइखी कह पावत कि सरफराज के असली नाम राहुल ह l बाकिर दूनू औरतन के उद्देश्य एके बा l अपना परिवार के बाँध के रखल l ताकि परिवार में कवनों तनाव आ बिखराव ना आवे l राहुल के भौजाई चाहsतारी कि राहुल जवना लड़की से प्रेम करsतारन ओह लड़की से उनकर बिआह हो जाव आ उनकर जीवन सुखमय हो जाव l एने शबाना चूँकि अपना माई-बाप के एकलौती संतान हई एह से कवनों तरह से अपना माई-बाप के दु:ख नइखी पहुँचावे के चाहत l ऊ कवनों अइसन काम भी नइखी करे के चाहत जवना से उनकर परिवार बिखर जाए l\n‘कहानी के प्लॉट’ एक अइसन प्रेम-कहानी ह जवना में ना कवनों समाज-परिवार से विद्रोह बा, ना ही लव-जेहाद के पचरा में ही ई कहानी फसल बा l ई कहानी एक अइसन प्रेम कहानी ह जवना में प्रेम के सच्चाई भी बा l एकरा साथे अपना जड़ आ संस्कृति से जुड़ला के संदेश भी बा l आदमी के अपना परिवार-समाज के प्रति आस्थावान रहे के चाहीं l अपना जड़ से कट के केहू खुश ना रह सकेला l भावना में बहला से जिन्दगी ना चले l जिन्दगी के राह कठोर बा l एह से कठोर राह पर सफर करे खातिर आदमियों के कठोर बने के चाहीं l हाल ही में एह कहानी के आशा रेपर्टरी के बैनर तले युवा निर्देशक जहाँगीर खान के निर्देशन में ‘जिनिगिया तोहार’ के नाम से पटना के सुप्रसिद्ध कालिदास रंगालय आ प्रेमचंद रंगशाल में सफल मंचन भी कइल गइल ह l अखिल भारतीय भोजपुरी साहित्य सम्मेलन के पत्रिका ‘ भोजपुरी सम्मेलन पत्रिका ‘ में 1998 में छपल ई प्रेम कहानी हर साल दिसम्बर में बाबरी मस्जिद वाली घटना के चलते याद में आ जाला आ कवनों ना कवनों पत्रिका में छपिये जाला. भोजपुरी साहित्य में अपना तरह के इ एगो अनोखा प्रेम कथा बा l\n« कहल-सुनल माफ़ करिहाराउर पाती »


बाति के बतंगड़ – 1 – Anjoria\nJul 29, 2016 आतंकी हमला, इस्लाम, दहशतगर्दी\nकहल जाला कि बाते से आदमी पान खाला आ बाते से लातो खाला. एके बतिया केहू के मजाक लागेला आ केहू के आपन बेइज्जति. भोजपुरी में बहुते कहाउत बाड़ी सँ जवनन के आजु के सामाजिक हालात में दोहरावल ना जा सके. खास क के ऊ सब कहाउत जवना में समाज के दबाइल अंग निशाना पर होला. गरीब के जोरु भर गाँव के भउजाई अइसहीं बन जाले. जेकरे मन करे हँसी दिल्लगी क ली आ बेचारा गरीब मन मसोस के रहि जाई. बाकि बरियरकन पर बनल कहाउतन के अबहियों बेझिझक कहल जा सकेला. हिन्दू का खिलाफ जवन मन करे तवन बोल लीँ ओकरा के बोले का आजादी में शामिल करेवालन के कमी ना लउकी. बाकि एक बेर इस्लाम पर कुछ कह दिहनी त जान के लाला पड़ि जाई काहे कि इस्लाम के अमन के मजहब बतावल जाला. अलग बाति बा कि पूरा दुनिया जवना दहशतगर्दी से आक्रांत बा ओकरा पीछे एही मजहब के लोग अधिका मिल जाई. ओने इस्लाम माने वाला लोगो के परेशानी इहे बा कि एह दहशतगर्दी के शिकार सबले बेसी उहे लोग होला.\nआतंकी हमला में जतना लोग मारल जाला ओहमें नाहियो त आधा से बेसी लोग इस्लामे के माने वाला होलें. जबरा मारबो करे आ रोवहूं ना देव ! बाकी लोग त रो गा के थिरा जाई बाकिर दहशतगर्दी के शिकार मुसलमान केकरा आगा रोवसु ? कलवार के बेटा भूखो तलमलाव त देखे वाला इहे कहीहें कि पी के तलमलात बा. कलवार जाति का रुप में ना पेशा का रुप में लीं सभे काहे कि देश से बीफ निर्यात करे वाला कंपनी के मालिक एगो बड़का वकील राजनेता के मेहरारु हई आ भाजपा के सरकार आ गइलो पर ई निर्यात घटल नइखे, बतावल जात बा कि डेढ़ा हो गइल बा. अलग बात बा कि ई बतिया बतावत घरी बड़ा चालाकी से युघिष्ठिर वाली युक्ति अपना लीहल जाला कि अश्वत्थामा हतो. आ एकरा आगा के बाति आजु के शंख मीडिया का आवाज में दबा दीहल जाला कि नरो वा कि कुञ्जरो वा. सही बा कि अश्वत्थामा त मरा गइल बाकिर ऊ एह नाम वाला हथिया रहुवे कि बड़हन योद्धा. बीफ एक्सपोर्टो के बाति बतियावत घरी बड़ा आराम से लुका लीहल जाला कि भइंसो के मांस के अंगरेजी में बीफे कहल जाला !\nपहिले पत्रकारिता के पेशा बड़ा इज्जतवाला मानल जात रहुवे बाकिर आजु कुछ घिनावन लोगन का चलते एकरा के तरह तरह के नाम दिआए लागल बा. आ एह पेशा में रहेवाला लोग के हालत जौ का साथे घुन पिसाए वाला ना होके घुन के साथे जौ पिसाए वाला हो गइल बा. पीसे वाला त घुन के पीसल चाहत बाड़न बाकिर जौ के छाँटल नइखन चाहत. एके लग्गी से सभका के दुरदुरावल जा रहल बा. रउरा सेना के जवान के जान ले लीं, ओकरा के पत्थर मार मार के घवाहिल क दीं बाकिर ऊ कुछ मत करो. रउरा देश के बरबाद करे के बात करीं, एकरा के छिन बिछिन क देबे के बातु करीं त ठीक, बाकिर प्रशासन रउरा के रोके के कोशिश करो, रउरा प केस करो त नाजायज. सेना पुलिस के छर्रा से घवाहिल अनेरियन ला छोह देखावल जाई बाकिर सेना पुलिस के शहीदन के चरचो ना कइल जाई. एह तरह के मीडिया आ चैनल सभे रोजे देखत बा आ बरदाश्त क लेत बा. अगर एह राष्ट्रद्रोही हरकत ला सरकार एहनी का खिलाफ कुछ करे चलो त अभिव्यक्ति के आजादी का नाम पर छाती कूटे वालन के मेला लाग जाई. अइसहीं पहिले पंचो लोग के समाज में इज्जत रहल करत रहे बाकिर का आजुवो वइसने बा ? अब त कई बेर मन करेला कि हिन्दी वाला एह पंचन के अंगरेजी वाला पंचन से भेंट करा दीहल जाव. काहे कि एह पंचन के पंचइती खुल्लमखुल्ला एकतरफा हो गइल बा.\nशाएद एही चलते कहल जाले कि विद्वान वकील कानून जानेला आ तेज वकील जज. रउरा जरुरत पड़ी त केकरा लगे जाएब ? विद्वनका का लगे आ कि तेजका का लगे ?


टीएस बन्धा पर कटान के खतरा – टटका खबर\nटीएस बन्धा पर कटान के खतरा\nबलिया के बैरिया इलाका में तुर्तीपार-श्रीनगर बंधा पर कटान के खतरा आ गइल बा. बियफे का दिने बंधा में कई जगहा कटान शुरू हो गइल जवना का बाद दहशत में आइल गाँववालन से खबर पा के प्रशासन तुरते मरम्मत के काम शुरु करा दिहलसि जवना से अनेसा के बदरी छँट गइल.\nTags: बलिया, बैरिया


One year of new education policy completed in the country read what changed Bhojpuri: नवका शिक्षा नीति के एक साल, पढ़ीं का भइल बदलाव – News18 Hindi\nBhojpuri: नवका शिक्षा नीति के एक साल, पढ़ीं का भइल बदलाव\n29 जुलाई 2020 के दिने केंद्रीय मंत्रिमंडल नवका शिक्षा नीति के मंजूरी देले रहले. आज एकर एक साल पूरा हो गइल. नवका शिक्षा नीति में सबसे बड़ काम ई भइल बा कि ऊ अंग्रेजियत पर जोर देबे के बजाय भारतीय भाषावन के अहमियत से मंजूर कइले बिया.\nLast Updated : July 29, 2021, 11:13 IST\nआजुए के दिने ठीक एक साल पहिले 29 जुलाई 2020 के दिने केंद्रीय मंत्रिमंडल नवका शिक्षा नीति के मंजूरी देले रहले. शिक्षा अइसन विषय ह, जवना में रातोंरात बदलाव ले आइल मुश्किल होला. हां, ई बात आउर बा कि अगर लागू करे वाला अधिकारीन में दम आ इच्छा शक्ति होखे त बदलाव शुरू कइलो जा सकेला. ओइसे कहल जा सकेला कि बीतला साल भर में नवका शिक्षा नीति के हिसाब से कई गो बदलाव के नेंव रखा गइल बा. उमेदि कइल जा सकेला कि बदलाव के ई बयार ओही सोच के हकीकत बनाई, जवना के कल्पना ई नीति कइले बिया.\nनवका शिक्षा नीति में सबसे बड़ काम ई भइल बा कि ऊ अंग्रेजियत पर जोर देबे के बजाय भारतीय भाषावन के अहमियत से मंजूर कइले बिया. एह नीति में भारतीय शिक्षण आउर सोच के स्तर पर माई के भाषा के कमी के ना केवल गहराई से महसूस कइल गइल बा, बाकिर भारतीय भाषावन के ताकत देबे आ ओकरा बहाने ज्ञान-विज्ञान के ताकत बढ़ावे के दिसाई में बहुत काम करे के गुंजाइस बनवले बिया. इहे वजहि बा कि पिछला साल भर में अइसन-अइसन काम भइल बा, जवना के ठेठ देसी अंदाज के काम कहल जा सकेला.\nआपाना देस में आजादी के पहिलहिं से अइसन सोच विकसित होत चलि गइल, जवना में अंग्रेजी के महत्ता ढेरे मिले लागल. दुनियाभर के शिक्षा शास्त्री माने ले कि बच्चा आपाना माइ के भाषा में जाताना ज्ञान हासिल कइ सकेला, ओतना दोसरा भाषा में ना. एकरा बावजूदो हमनी किहां अंग्रेजी के तवज्जो खूबे मिले लागल. रहल-सहल कसर मिश्रित शिक्षा वेवस्था पूरा कइ दिहलसि. फेरू आजाद भारत में नोकरी के जवन इंतजाम भइल, ओह में अंगरेजी पढ़े वालन के ढेरे मोका मिले लागल. अइसना में अंगरेजी बोले – लिखे सिखावे वाला स्कूलन के बनि आइल. जवन काम मैकाले के शिक्षा नीति उन्नीसवीं सदी में पूरा ना कइ पवलसि, ओह के आजाद भारत में हमनीं के अफसर और नेता लोगन के बनावल नीति पूरा कइ दिहलसि.\nजर्मनी, जापान, स्पेन आ स्वीडन के आर्थिक ताकत आ तकनीकी ज्ञान के लोहा पूरा दुनिया माने ला. उहवां पढ़ाई आपाना भाषा में होला. बाकिर भारत में अइसन ना हो सकल. एकरा वजहि से इंजीनियरिंग आ डॉक्टरी के पढ़ाई में कतने लइका जाके पिछड़ि गइले स. काहें कि उहनीं के शुरूआती पढ़ाई आपाना माइ के भाषा में भइल रहे. जबकि मेडिकल आ इंजीनियरिंग के पढ़ाई के समूचा माध्यम अंग्रेजी बा. एह वजहि से जब-तब देसी आ भारतीय भाषावन में एह विषयन के पढ़ाई के मांग होत रहल. जब-जब इंजीनियरिंग आ मेडिकल के पढ़ाई में पिछड़ल लइका आत्महत्या कइले स भा अवसाद में गइले स, तब-तब भारतीय भाषावन में एह के पढ़ाई के मांग उठल, बाकिर एह मांग के हंसी में उड़ा दियाइल.\nबाकिर नवका शिक्षा नीति में उच्च शिक्षा आ शोध तक के मातृभाषा में करावे के जोर दियाइल बा. एह पर खुश होखल जा सकेला कि पिछिला एक साल में इंजीनियरिंग के पढ़ाई के रेगुलेट करे वाला अथॉरिटी अखिल भारतीय तकनीकी शिक्षा परिषद आ मेडिकल के पढ़ाई के रेगुलेट करे वाला मेडिकल कौंसिल ऑफ इंडिया भारतीय भाषा में पढ़ाई करावे खातिर तेयारी शुरू कइ देले बाड़े स. एही जुलाई महीना में दूनों संस्था बड़-बड़ घोषणा कइली सा. तकनीकी शिक्षा परिषद जहवां 11 गो भारतीय भाषा में इंजीनियरिंग के पढ़ाई के मान्यता देबे के घोषणा कइलसि, उहवें मेडिकल के दाखिला परीक्षा भी 13 गो भारतीय भाषा में होखे के एलान भइल बा. भोपाल के अटल बिहारी वाजपेयी विश्वविद्यालय त पहिलहीं हिंदी माध्यम से इंजीनियरिंग के पढ़ाई शुरू कइ चुकल बा.\nनवका शिक्षा नीति में भारतीय भाषा में पढ़ाई चाहे वाला बच्चन के सहूलियत देबे पर जोर बा. एह वजहि से कई को विश्वविद्यालय अपना इहां अनुवाद के काम शुरू कइ देले बाड़े स. नवका शिक्षा नीति में भारत विद्या पर भी जोर दिहल गइल बा. एह के देखत इंदिरा गांधी राष्ट्रीय मुक्त विश्वविद्यालय आ सयाजी गायकवाड़ विश्वविद्यालय बड़ोदा जइसन विश्वविद्यालय भारत विद्या में पढ़ाई शुरू कइ दिहले स आ नाया-नाया पाठ्यक्रम बनावतारे स.\n1991 के जनगणना के भाषा वाला अध्याय में कहल गइल रहे कि भाषा आत्मा के ऊ खून ह, जवना में विचार प्रवाहित होला आ पनपेला. नवका शिक्षा नीति में एह बात के बहुते धेयान दियाइल बा. एह दिसाईं काम हो रहल बा. शिक्षा मंत्रालय के आदेस पर केंद्रीय संस्थानन में एह दिसाईं काम शुरु हो गइल बा. बाकिर कुछु अड़चनो अबहीं बनल बा. एनसीईआरटी जइसन कुछु संस्थानन में जिम्मेदार लोग ठोस काम करे के जगहि पर 2024 ले एह विषय के टाले के हिसाब से चलि रहल बाड़न स. उहनीं के लागता कि 2024 में सायेद केंद्र सरकार बदलि जाइ त सायेद फेरू ई शिक्षा नीति ना चलि पाई… (उमेश चतुर्वेदी वरिष्ठ पत्रकार हैं. यह उनके निजी विचार हैं.)


Bhojpuri: अक्षय तृतीया के समहुत, एकर किसान जीवन में बा बड़ा महातम – dnyan pravah\nMay 14, 2021 admin\t0 Comments\tAkshay Tritiya, Astirithiya, Bhojpuri, Bhojpuri News, Farmer Life, Hindu Festivals, uttar pradesh, What is Akshay Tritiya\nअक्षय मतलब, जेकर क्षय न होखे. यानि जेवन कबो न घटे. इही से अक्षय तृतीय यानि अस्तिरिथिया के किसान जीवन में बहुत महातम बा. खेती बारी भारतीय जीवन का आधार ह. कृषि जीवन के हर एक काम में लोक के अलग अलग रूप देखे के मिलेला. नया साल, यानि चइत महीना से शुरू होखे वाला साल क पहिला त्यौहार अस्तिरिथिया के समहुत होला. बैशाख के अंजोर के तीसरा दिन एके मनावे के परंपरा बाटे. अइसन मान्यता बा कि इ दिन बहुत शुभ होला. एही से ए दिने खेती के शुरुआत यानि समहुत कइल जाला. अस्तिरिथिया के समहुत क मतलब नया साल में खेती बारी क शुरुआत. पूर्वी उत्तर प्रदेश में एह दिन के परंपरा से बड़ा महत्व बा. लेकिन आज के मशीन के समय में लोग इ कुल भुलात जात बाडन. हमके आपन बचपन याद आवेला, जब हमनी के खेती हल-बैल से होखे, पूरा गाँव के समहुत एही दिन पूरा विधि-विधान से होखे. लोक में एकर मान्यता ई बा कि एह दिन से नया साल के खेती बारी के शुरुआत होला. जे अस्तिरिथिया के समहुत कर लेला ओके साल के अउर कौनो समहुत करे के जरुरत ना पडेला. इही से एकर एतना महातम बा. समहुत के शुरुआत सबसे पहले गाँव के पंडित जी से साईत पुछ के होला. घर के कुल मर्द लोगन के नाव बतावल जाला फिर पंडित जी केहु एक आदमी के नाम से साइत बतावेलन. समहुत का दिने विशेष भोजन बनेला जेमे दाल वाली पूरी, पाकल कोहड़ा के मिठकी तरकारी अऊर कच्चा आम डाल के आटा के मुरब्बा (गुरुमा) बनेला. समहुत करे के सामग्री में सबसे पहिले लकड़ी क एक बिता क हल और समहुती लउर (लाठी) जीवन क सामान्य उपयोग ना होला. इ लऊर बस समहूत का दिने ही निकालल जाला. एकरा बाद सवा किलो सावां, जनेरा (ज्वार) या बजड़ा (बाजरा) में से कौनो एगो के बीज, फूल, फुलहा लोटा में भर के साफ जल, घी क दिया, अगरबत्ती, दहीगुड़ जुटावल जाला. एक ओर समहुत के तैयारी शुरू होई और दूसरा ओर दाल पूरी बनावे खातिर चना क दाल रसोई में उबाले खातिर रखा जाई. समहुत करे खातिर बीच आँगन में लीप पोत के ठहर दियाई और पूरब मुहें समहुत करे वाला के बैठे खातिर एगो पीढ़ा धराला. ओकरा बाद लाठी और हल के साफ पानी से धो के ठहर पर रखल जाला. समहुत करे वाला नहा के साफ कपड़ा पहिन के आंगन में ठहर पर बइठेला. सबसे पहिले जल वाला लोटा में रस्सी क अरिवन लगा के लउर में टांगेला. ओकरा बाद कटोरी में दहीगुड़ मिला के लोटा का ऊपर रखल जाला. दही वाली कटोरी के पतई के दोना से या प्लेट से ढक देहल जाला. फिर सावां के बीज के गमछा का एगो छोर पर गठिया लेहल जाला. गमछा का दूसरा छोर पर पूजा वाला सामान गठियावल जाला. ओकरा बाद गमछा के लउर के दूसरा छोर पर बांध देहल जाला. समहुत करे वाला नंगे पांव खेत तक जाला. समहुत ओही खेत में कईल जाला जेवना में खेती होखे. कुछ लोग बगईचा में भी समहुत करे ला. घर से निकलला के बाद घरे अईला तक समहुत करे वाला रास्ता में कुछ भी बोलेला ना. जब खेत में पहुंचेला त साईत में जेवन दिशा पंडित जी बतवले रहेलन ओही दिशा में बैठेला. ओकरा बाद खेत बनावेला. खेत बनावे क नियम बाटे. उ एह तरे ह. दखिन एक बित्ता, उत्तर डेढ़ बित्ता, पूरूब- पछिम आधा-आधा बित्ता. एही नाप से नाप के खेत बना के काठ के लकड़ीनुमा हल से जुताई करके थोड़ा सा बीज छिटल जाला. फिर जल चढ़ा के फूल अउर दहीगुड़ चढ़ावल जाला. ओकरा बाद दिया और अगरबत्ती दिखा के खेत के प्रणाम कईल जाला. अउर इ बिनती कईल जाला कि आवे वाला खेती के सम्मान बचल रहे अउर घर परिवार क भरण पोषण ठीक से हो जाए. जेवन बीज बचल रहेला ओके गठिया के घरे ले आइल जाला. फिर उ बीज जब खेत के बोआई होला त ओमे मिलाके बोवल जाला. घरे आइला के बाद आँगन में ओही ठहर पर बईठ के कुल समान रख देहल जाला. फिर ओहि जे पानी पियले के बाद उठ के अपना घर के सभी बड़ लोगन के प्रणाम कईल जाला.कुल मिला के अस्तिरिथिया खेती वाला जीवन क उत्साह अउर आस्था के दिन ह. एह दिन का बाद किसान लोगन का मन से बहुत कुछ क भय भी समाप्त हो जाला. साथ ही अब कौनो भी सामान्य बाधा आवे के भय ना रहेला. मानल ट इहो गईल बा कि अस्तिरिथिया के समहुत के बाद खेती में नुकसान के संभावना बहुत कम हो जाला और उपज बहुत बढ़िया होला. (लेखक संतोष कुमार राय पत्रकार हैं. यह उनके निजी विचार हैं.)\n← भोजपुरी स्टार रितेश पांडे के जन्मदिन पर देखें उनका सबसे पॉपुलर गाना ‘हैलो कौन’, 77 करोड़ से ज्यादा हैं व्यूज!\nअफगानिस्तान: ईद के दिन मस्जिद में नमाज के दौरान भीषण बम विस्फोट, कई की मौत →\nएक शराबी की वजह से दानापुर रेलवे स्टेशन पर डेढ़ घंटे रुकी रही मगध एक्सप्रेस, जानें पूरा मामला


फाल्गुनंद, पाँचथर - Gpedia, Your Encyclopedia\nनिर्देशांक: 27°01′N 87°43′E / 27.02°N 87.72°E / 27.02; 87.72निर्देशांक: 27°01′N 87°43′E / 27.02°N 87.72°E / 27.02; 87.72\n107.53 किमी2 (41.52 बर्गमील)\nफाल्गुनंद नेपाल के प्रदेश संख्या 1 के पाँचथर जिला में एगो गाँवपालिका बा। नेपाल में नाया 744 स्थानीय प्रशासनिक इकाई लागू भइला के बाद से पुरनका समय के नवमीडांडा, इम्बुंग, पौवासार्ताप, चिलिंगदिन, आंगसरांग आ फाक्तेप गाँव बिकास समीति (गाविस) सभ के मिला दिहल गइल आ एह गाँवपालिका के स्थापना भइल। एह गाँवपालिका के अब कुल7वार्ड में बाँटल गइल आ एकर कार्यालय पहिले के फाक्तेप गाविस के केंद्र पर रखल गइल बा। गाँवपालिका के कुल जनसंख्या 24,060 बा आ कुल रकबा 107.53 वर्ग किलोमीटर बाटे।\nसाल 2017 में नेपाली इलेक्शन के समय भइल जनगणना के अनुमान अनुसार एह गाँवपालिका के कुल जनसंख्या 24,060 रहल आ कुल रकबा 107.53 वर्ग किलोमीटर रहल। एकरा पहिले एह गाँवपालिका में शामिल गाविस सभ के अलग-अलग जनसंख्या के बिबरन सारणी में दिहल गइल बा:\n1. नवमीडांडा 4,128\n2. इम्बुंग 2,200\n3. पौवासार्ताप 4,338\n4. चिलिंगदिन 3,650\n5. आंगसरांग 5,701\n6. फाक्तेप 4,043\nफाल्गुनंद गाँवपालिका के निर्माण से पहिले ई इलाका कई गो गाविस सभ में बिभाजित रहल जिनहन के आपस में बिलय क के ई गाँवपालिका बनावल गइल। ई गाविस सभ बा:\nफाल्गुनंद, पाँचथर के आसपास के जगह\nफिदिम आ इलाम जिला\nमिक्लाजुंग आ इलाम जिला\n"https://bh.wikipedia.org/w/index.php?title=फाल्गुनंद,_पाँचथर&oldid=583797" से लिहल गइल


May 2021 – Page2– टटका खबर\nकाल्हु केन्द्रीय गृहमंत्री डॉ हर्षवर्धन देश में कोरोना के हालात बतावत कहलन कि देश के 180 जिलन में पिछला सात दिन से कोरोना के एकहू नया मरीज नइखे मिलल. काल्हु भाजपा के केन्द्रीय नेतृत्व असम के नयका मुख्यमंत्री तय करे खातिर जम के चरचा कइलसि. जान जाईं कि असम के पिछलका चुनाव में भाजपा पहिलहीं\nपश्चिम बंगाल विधानसभा चुनाव के परिणाम अइला का बाद से जारी हिंसा में नाहियो त 16 लोग के मारल जाए के खबर बा बाकिर राज्य सरकार एह बारे में हर जाँच आ कार्रवाई रोके पर आमादा बिया. अब एगो अधिवक्ता अनिंद्य सुन्दर दास का गोहार पर सुनवाई करत कोलकाता हाई कोर्ट के पाँच गो न्यायमूर्तियन\nदेश में कोरोना कहर के दुसरका लहर देखत कांग्रेस के सोच बा कि एह समय अइसन कुछ होखे के चाहीं जवना से देश में असन्तोष भड़क सको. अपना से त ऊ कुछ उठा नइखे रखले बाकिर जनता अस पटाइल बिया कि खोरलो पर खदबदात नइखे.अब माई-बेटा प्रधानमंत्री के चिट्ठी लिख के कहले बा लोग कि\nकिसान नेता चौधरी चरण सिंह के बेटा चौधरी अजीत सिंह के हरियाणा के गुरुग्राम के एगो निजी अस्पताल में आजु सबेरे कोरोना से निधन हो गइल. 82 बरीस के अजीत सिंह राष्ट्रीय लोक दल के संस्थापक अध्यक्ष रहलन. उनुकर बेटा जयंत चौधरी अपना ट्वीट में लोग के ई जानकारी दिहलन. बतवलन कि चौधरी अजीत सिंह\nसरकारी नौकरी आ शिक्षण संस्थानन में दाखिला खातिर महाराष्ट्र में मराठा समुदाय खातिर दीहल गइल 16 फीसदी आरक्षण के अंसैवाधिनक मानत सुप्रीम कोर्ट कह दिहलसि कि ई आरक्षण खातिर पहिले से तय कइल जा चुकल पचास फीसदी सीमा से अधिका हो जात बा. अइसन कवनो आधार नइखे लउकत जवना का आधार पर मराठा समुदाय के\nपश्चिम बंगाल के नन्दीग्राम विधानसभा सीट से चुनाव हार चुकल ममता बनर्जी आजु तिसरा बेर मुख्यमंत्री के पद सम्हार लिहली. पद सम्हरला का बाद ऊ साफ कह दिहली कि राज्य में हो रहल हिंसा रोकल ओतना जरुरी नइखे जतना कोरोना पर काबू पावल. एहसे उनुकर पहिल प्राथमिकता रही कोरोना पर काबू पावल. अब कहे वाला\nआजु कुछ देर बाद चार गो राज्य विधानसभा आ एगो केन्द्र शासित प्रदेश पुड्डुचेरी विधानसभा चुनाव में पड़ल मतन के गिनिती शुरु होखे जा रहल बा. अनुमान बा कि असम, पश्चिम बंगाल आ पुड्डुचेरी में भाजपा नीत गठबन्हन के जीत होखी. केरल में अब तक के इतिहास पलटत बँवारा गोल फेरु सत्ता में आ जाई\nकाल्हु शुक का दिने टीवी चैनल ‘आज तक’ के बड़का एंकर रोहित सरदाना के मौत कोरोना छूताह भइला का बाद अचानक आइल हृदयाघात का चलते हो गइल. जान जाईं कि पिछला 24 अप्रैल के सरदाना के कोरोना रिपोर्ट छूताह आइल रहुवे. ओकरा बाद उऩुका के अस्पताल में भरती करावल गइल बाकिर 42 बरीस के रोहित


भोजपुरी में पढ़ें - रेणुजी के पहिला महिला डिप्टी सीएम बने से बिहार के औरत समाज निहाल , Bihar government the first lady deputy chief minister renu devi is now icon for women empowerment – News18 हिंदी\nरेणु देवी पहली महिला डिप्टी सीएम हो गई हैं.\nबिहार में पहिला बेर कवनो महिला उपमुखमंतरी कुर्सी पs बइठल बाड़ी. रेणु देवी जी के उपमुखमंतरी बनला से महिला वर्ग के अब अउरी फैदा मिली.\nगांव में ‘सखी संगठन’ के आज मीटिंग रहे. सिलाई-कढ़ाई अउर पापड़-अदौरी के बैपार से जवन फैदा भइल ओकर आज बोनस बंटाये के रहे. पंचाइत भवन में दरी-जाजिम लागल रहे. सखी के मुखिया सुनैना देवी अउर खजांची उरमिला देवी रजिस्टर लेके के बइठल रही. सभ कोई के पइसा बंटा गइल तs सखी के मनेजर नेहा कुमारी कहली, आज रउआ सभे के मेहनत से सखी के बैपार बहुत बढ़ गइल बा. एकरा से गांव-जवार के औरत लोगन के रोजी-रोजगार के मौका मिलल बा. अमदनी बढ़े से घर में खुशहाली आइल. अब अउर मेहनत से काम करे के बा. काहे से कि बिहार में अब औरत के सुराज आवे वला बा. कमला चाची पढ़ल लिखल तs ना रही लेकिन अदौरी बनावे में उनकर कौनो जोड़ा ना रहे. कमला चाची कहली, अब नाया सुराज कइसे आई ? नेहा कहली, आज औरत समाज खातिर बहुत बाड़ा दिन बा.\nभोजपुरी में ये भी पढ़ें : विनय बिहारी के जीत के साथ भोजपुरी फिल्मी कलाकारन के रहल धमाल\nपहिला महिला उपमुखमंतरी\nसुनैना देवी कहली, नेहा तनी बिस्तार से बतावs कि रेणु देवी के हईं, कइसे इहां तक पहुंचनी, तब नू सभ कोई में आगा बढ़े खातिर ललक जागी. नेहा गांव में पहिला एमए पास लइकी रही. कलकाता के कौलेज के पढ़ल रही लेकिन नौकरी ना कइली. अपना बूढ़ माई-बाप सेवा सुसुरसा करे खातिर गांवही रह गइली. धुराझार अंगरेजी बोलेली एह से जिला भर के अफसर लोग उनकर अदब करेला. सखी संगठन के आगा बढ़ावे में नेहा के बहुत सहजोग रहे. एह से संवसे गांव उनकर इज्जत करत रहे. नेहा कहली, रेणु देवी बेतिया से भाजपा के पांचवा बेर बिधायक चुनाइल बाड़ी. नीतीश जी के सरकार में रेणु जी के उपमुखमंतरी बनावल गइल बा. रेणु जी के आज एह कुर्सी पs देख के ई कहल जा सकेला कि आगा बढ़े खातिर जात-पात, अमिरी-गरीब कवनो रोड़ा नइखे. मेहनत अउर ईमानदारी से काम कइल जाव तs एक दिन जरूरे कमयाबी मिली.\nकइसे आगा बढ़ली रेणु देवी?\nउरमिला देवी कहली, जब हमनी के सखी संगठन चलावे में अतना दिक्कत भइल तs रेणु जी के केतना परेशानी भइल होई ? उ कइसे आगा बढ़ली ? नेहा कहली, रेणु जी के उमिर 62 साल बा. ऊहां के इंटर तक ले पढ़ाई कइले बानी. रेणु जी के माई आरएसएस के सदस्य रही. एह से लइकांई से रेणु जी के भाजपा देने झुकाव रहे. ऊहां के भाजपा दुर्गाविहिनी में शामिल हो गइनी. कुछ दिन के बाद ऊहां के दुर्गावाहिनी में जिला संजोजक बना दिहल गइल. 1989 में रेणु जी के भाजपा महिला मोर्चा के जिला अध्यक्ष बनावल गइल. राम मंदिर आंदोलनो में उहां के शामिल रहीं. गरीबी में गुजर-बसर करे वली औरत लोग के हक में आवाज बुलंद कइनी. स्वयं सहायता समूह बना के औरत लोगन के अपना पैर पs खाड़ा होखे में मदद कइनी. नोनिया, बिंद, मलाह, तुरहा समाज में औरत लोग के गरीबी से हाल बेहाल रहे. एह लोग के अधिकार दिलावे खातिर रेणु जी बहुत संघर्ष कइली. धीरे-धीरे भाजपा में उनक ओहदा बढ़त गइल.\nरेणु जी के अइसे मिलल कुरसी\nनेहा के बात सभ कोई मगन होके के सुनत रहे. कहानी आगा बढ़ल. 1993 में रेणु जी के भाजपा प्रदेश महिला मोर्चा के अध्यक्ष चुनल गइल. दू साल बादे उनका चुनाव लड़े के मौका मिलल. 1995 में भाजपा रेणु जी के नौतन से कंडिडेट बनवलस. लेकिन दबंग सत्तन जादव के आगा रेणु जी चुनाव हार गइली. एकरा बाद 2000 के चुनाव में भाजपा उहां के बेतिया से चुनाव लड़वलस. रेणु जी पहिला बेर बिधायक बन गइनी. ओकरा बाद उहां के बेतिया से चार बेर बिधायक चुनल गइनी. लेकिन 2015 के चुनाव में कांगरेस के मदन मोहन तिवारी , रेणु जी के तीन हजार भोट से हरा देहले. 2020 के चुनाव आइल तs भाजपा फेन रेणुजी पs भरोसा जतावलस. रेणु जी पांचवां बेर बेतिया से चुनाव जीत गइनी. 2015 के हार से रेणुजी तनिको हिम्मत ना हरनी. आज उहे हिम्मत के बलिहारी बा कि उहां के उपमुखमंत्री के पद पs पहुंचल बानी.\nजवन होई निमने होई\nकमला चाची बहुत गौर से नेहा के बात सुनत रही. उ तनिक चिंता में कहली, नीतीशो जी तs औरत समाज के बहुत कइले. उनके चलते आज केतना औरत मुखिया, सरपंच बाड़ी. नीतीशे जी के परताप से आज केतना गांव के लइकी सिपाही के नौकरी से घर के बरक्कत करत बाड़ी. सबसे बड़ बात ई कि आज नाशाबंदी से केतना घर बरबाद होखे से बांच रहल बा. अब तs बाड़ा दोबिधा होई कि नीतीश जी के देखीं जा कि रेणु जी के देखीं जा ? नेहा हंस के कहली, कवनो चिंता के बात नइखे काकी, नीतीश जी अउर रेणु जी एक्के साथे बा लोग. अब तs अउर खुशी के बात कि औरत के मरम समझे वाला दू गो नेता हो गइले. रेणु जी तs नीतीश जी के भाई कहले बाड़ी. आगा जवन होई निमने होई.\nTags: Articles in Bhojpuri language, Bihar assembly election 2020, Bihar Government, CM Nitish Kumar


चिनाब नदी भारत आ पाकिस्तान में बहे वाली एगो नदी बा। ई पंजाब क्षेत्र के पाँच गो प्रमुख नदी सभ में से एक हवे। नदी हिमालय परबत से निकले ले, एकर उदगम भारतीय राज्य हिमाचल प्रदेश के लाहुल-स्पीती जिला में चंद्रा आ भागा दू गो धारा के रूप में होला, मिले पर चंद्रभागा नाँव पड़े ला।\nहिमाचल प्रदेश से आगे बढ़े पर ई नद्दी जम्मू-काश्मीर राज्य के किश्तवार इलाका से होके बहे ले आ एकरे बाद पाकिस्तान में परवेश करे ले।\nपाकिस्तान में पंजाब प्रांत में एह नदी में दहिने से झेलम नदी आ बाएँ से रावी नदी आ के मिले लीं। अंत में ई नदी सतलज में मिल जाले आ चिनाब आ सतलज के संगम के बाद ई पंजनद कहाला जे सिंधु नदी में जा के मिले ला। सिंधु जल समझौता के शर्त के अनुसार चिनाब के पानी पर पाकिस्तान के अधिकार हवे।\nजम्मू-कश्मीर में चिनाब नदी पर दुनिया का सबसे ऊंचा रेलवे पुल बनाया जा रहा है. इसकी ऊंचाई एफिल टावर से करीब 35 मीटर अधिक होगी. तक इसके तैयार हो जाने की उम्मीद है. दुर्गम क्षेत्र में करीब 1100 करोड़ रुपये की लागत से बनाए जा रहे अर्धचंद्र आकार के इस बड़े ढांचे के निर्माण में 24,000 टन इस्पात इस्तेमाल किया जाएगा और यह नदी के तल से 359 मीटर ऊंचा होगा\nचंद्रभागा के ही दूसरे नाम असिक्नी का भी उल्लेख है। ग्रीक लेखकों ने इस नदी को 'अकेसिनीज' लिखा है, जो असिक्नी का ही स्पष्ट रूपांतर है। चंद्रभागा नदी मानसरोवर (तिब्बत) के निकट चंद्रभाग नामक पर्वत से निस्सृत होती है और सिंधु नदी में गिर जाती है।


सोचतानी तोहरा ला एगो पुरस्कार के जोगाड़ करीं. – Anjoria\nसोचतानी तोहरा ला एगो पुरस्कार के जोगाड़ करीं.\nअगस्त 19, 2013 भउजी हो, संगठन, सम्मान\nकइसन पुरस्कार? इनामो मिली का ?\nपुरस्कार के नाम होखी “महान भउजी सम्मान” बाकिर अबहीं कवनो संस्था से सउदा नइखे बन पावत. आ इनाम त खैर का मिली हँ पइसा कम से कम लागो एही फेर में बानी.\nअरे, त अइसनका सम्मान से का फायदा?\nघरे ड्राइंग रूम मे सजा के रखीहऽ आ आवे जाए वाला सखी सहेलियन के देखइहऽ कि कइसे तोहरा के अतना महान संगठन करोड़ो अरबो भउजियन का बीच से एह सम्मान ला चुनलसि. बतइह कि एकरा खातिर दुनिया भर के देवरन का बीच सर्वे करवा के एह सम्मान के फैसला भइल.\nतब त फेर उहो लाग जइहें सँ अइसन सम्मान बिटोरे ला.\nअरे त इहे नू चाहेली सँ संगठन कि ओकनी के धंधा सालेसाल चलत रहो. सम्मान लेबे तोहरा के बोलवइहे अपना कार्यक्रम में. कुछ गाना गवा लीहें. कुछ ठुमका लगवा लीहें. आइल दर्शकन के मनोरंजनो हो जाई आ संगठन के धेलो खरचा ना करे के पड़ी. उलुटे कुछ आमदनीए हो जाई.\nए बबुआ त रउरे काहें ना एगो अखिल ब्रह्मांड देवर सम्मेलन बना लेत?\nई कवनो बड़हन काम ना होखी बाकिर बाद में मामिला अझुराए लागी. सगरी देवर चहीहें कि उनुके भउजाई के ई सम्मान दिहल जाव!\nत देव लोग आपन आपन अखिल विश्च, अखिल भारत, अखिल बिहार, अखिल फलाँ अखिल चिलाँ नगर बना के. हमरा लहूरा देवर के संगठन त हमरे के नू सम्मानित करी.\nठीके कहत बाड़ू भउजी.\nभउजी हो! आदमी कवना बात से अधिका खुश होला?\nभउजी हो! शौचालय पहिले कि देवालय?\n9 thoughts on “सोचतानी तोहरा ला एगो पुरस्कार के जोगाड़ करीं.”\nप्रभाकर कहते हैं:\nअगस्त 19, 2013 को 6:25 अपराह्न पर\nभोजपुरी के दसा अउर दिसा देखि के हमरा एगो पुरनका डाइलाग में तनि बदलाव करे के मोन करता?? सहमति बा न???\nहमरी लगे, गाड़ी बा, बंगला बा..अउर भी बहुत कुछ बा, तोहरी लगे का बा?? हमरी लगे पुरस्कार बा।।\nप्रभाकर पाण्डेय कहते हैं:\nभउजी हो?? का बाबू?? भोजपुरी के दसा अउर दिसा देखि के हमरा एगो पुरनका डाइलाग में तनि बदलाव करे के मोन करता?? तोहार सहमति बा न??? हँ ए हमार बाबू, बताईं।।\nManoj Bhawuk कहते हैं:\nअगस्त 19, 2013 को 3:33 अपराह्न पर\nमुर्गी गइली बांसवारी में त बुझली कि वृंदावने ह .\nअगस्त 19, 2013 को 4:02 अपराह्न पर\nभावुक जी, ई त मस्तकफरुल्ला हो गइल, माथ फाड़ के निकल गइल.\nअगस्त 19, 2013 को 2:48 अपराह्न पर\nहा.. हा.. हा. . मजा आ गईल।\nअगस्त 19, 2013 को 1:44 अपराह्न पर\nभउजी हो?? का बबुआ?? लाख रुपया के बेयवस्था करे के बा?\nका होई जी? सम्मान खरीदे के बा?\nत 1 लाख से का होई, कम से कम दु लाख चाहीं।\nना भउजी हमरा के त उ लवटलके, पुरनके चाहीं ए से 50 परसेंट डिस्काऊंट में मिली।।\n(सम्मान पर मेगा सेल…सुरु बा..आईं, कुछ थमाई अउर अगर नया न मिले त पुरनके ले के जाईं।।) जय माई-भाखा।।\nअगस्त 19, 2013 को 3:57 अपराह्न पर\nनीक लागल प्रभाकर जी,\nएह भउजी के रउरे सम्हार ना लीँ हमार कुछ काम कम होखीत.


मोनिका बत्रा के ‘दिल हो गईल कुरबान’ जल्दिए सेट पर आई | CinemaBhojpuri.in\n- Tagged: मोनिका बत्रा\t- no comments\tसिनेमा भोजपुरी के चर्चित नायिका मोनिका सिंह बत्रा के फिल्म ‘दिल हो गईल कुरबान’ जल्दिए सेट पर जाए वाली बा. मोनिका बत्रा के नया लुक नजर आई एह फिलिम में. निर्देशक हउवें बृज भूषण, नायक अविनाश शाही, निर्माता आर.एस. तिवारी, गीतकार विनय बिहारी, संगीतकार दामोदर रॉव, बैनर आर.एस. फिल्म प्रोडक्शन के. फिल्म में अविनाश शाही आ मोनिका सिंह बत्रा के जोड़ी संगे एगो अउरी जोड़ी बा आर.एस. तिवारी के अनामिका आ मोहिनी घोष संगे. एह फिलिम में विष्णु शंकर वेलूओ के जलवा देखे के मिली. (शशिकांत सिंह रंजन सिन्हा के रपट)\nमिलत जुलतमोनिका बत्रा के मिलल एगो नायाब गिफ्ट (2)‘कसम तिरंगा के’ मोनिका सिंह बत्रा गजब हॉट बाड़ी (2)भोजपुरी वर्ल्ड की नई सनसनी मोनिका सिंह बत्रा (2)‘सईयाँ अरब गईले ना’ में मोनिका बत्रा की इंट्री (2)मोनिका सिंह बत्रा ‘कोठा’ पर नजर अइहें (2)To the official site of Related Posts via Taxonomies.\tLeaveaReply Cancel reply


सईयाँ हमार बॉडीगार्ड अउर रावडी रंगबाज़ के डिजीटल राईट खरीदलसि आर्या म्यूजिक – Anjoria\nगीत-गवनई फिल्म मनोरंजन\nसईयाँ हमार बॉडीगार्ड अउर रावडी रंगबाज़ के डिजीटल राईट खरीदलसि आर्या म्यूजिक\nMar 29, 2014 आर्या म्यूजिक, रावडी रंगबाज़, सईयाँ हमार बॉडीगार्ड\nभोजपुरी सिनेमा संगीत व्यवसाय के नया आयाम देबे वाली म्यूजिक कम्पनी आर्या म्यूजिक (ए यूनिट ऑफ़ सासपीओ ग्रुप) फ़िलिम सईयाँ हमार बॉडी गार्ड के सगरी डिजिटल राईट खरीद लिहलसि. मैंगो मोशन मूवीज के एह फिलिम के निर्माता अभिषेक धारीवाल, निर्देशक प्रदीप श्रेष्ठ, संगीतकार महेश खडके हउवें आ मुख्य कलाकार बाड़ें विराज भट्ट, रेखा थापा, झरना थापा, राजेश हमल वगैरह.\nएही ग्रुप के रावडी रंगबाज़ फिलिमो के सगरी डिजिटल राईट आर्या म्यूजिक खरीद लिहले बिया. एकरा केंद्रीय भूमिकन में विराज भट्ट, अनीता अधिकारी, कृष्णा भट्ट, अनुष्का धवल वगैरह बाड़ें.\nस्वस्थ मनोरंजक फ़िलिम एक लैला तीन छैला के पोस्ट प्रोडक्शन तेजी प\nविजय पथ में नयन मटक्का करत नज़र अइहें विजय वर्मा आ आदित्य मोहन


हिंदी आ अंगरेजी के छौंक वाली भोजपुरी पत्रिका हेलो भोजपुरी – Anjoria\nभोजपुरी के नियमित रूप से प्रकाशित हो रहल पत्रिकन में खास जगहा बना लिहले बिया हेलो भोजपुरी पत्रिका. एकर जुलाई अंक मिलल त देख पढ़ के मन खुश हो गइल. पत्रिका में भोजपुरी सामग्री भरल बा त कुछ रचना हिंदी आ अंगरेजिओ में बा. सराहे जोग बहुत कुछ बा एह पत्रिका में बाकिर हमार जोर एह बात पर रही कि एकरा संपादन में तनिका धेयान अउर दिहला के जरूरत बा.\nसंपादन के काम सामग्री चुनले तक सीमित ना होले. चुनल सामग्रियन के काट-छाँट तराश के ओकरा के सही रूप दिहलो संपादन के सबले महत्व वाला हिस्सा होला. अनगढ़ हीरा के दाम तबे लागेला जब कुशल कारीगर ओकरा के बढ़िया से तराश देला. एगो अउर जरूरी काम होला पूरा पत्रिका में भाषा के एकरुपता बनवले राखे के. प्रिंट मीडिया के जिम्मेदारी एहमें अउर बढ़ जाला. भाषा के मानकीकरण का दिशा में हर पत्रिका प्रकाशन के प्रयासे आगा चल के भाषा के एगो सर्वमान्य रूप परोसेला. कई जगहा ‘इ’ का बदले ‘ई’ के प्रयोग आ बिना जरूरत सर्वमान्य शब्दन के रूप बदलल ठीक ना कहाई. माकान, हावा, आपाना, नाया, बातावत, फालाना जइसन व्यवहार हतोत्साहित करे के चाहीं. पात्र आ माहौल का हिसाब से कुछ जगहा त एह तरह के शब्द दिहल चल सकेला बाकिर सामान्य रूप से ना.\nपत्रिका के पंजीयन शायद त्रिभाषी पत्रिका का रूप में बा एहीसे कुछ रचना हिंदी आ अंगरेजिओ में डालल बा. बाकिर पूरा से देखल जाव त एकरा के भोजपुरी पत्रिका कहे में हिचके के जरूरत ना पड़ी.\nपूरा पत्रिका एहिजा डालल बा. एकरा के डाउनलोड क के खुद पढ़ीं. आ आपनो राय दीं.\nPrevious Post: बापे पूत परापत घोड़ा, बहुत नहीं त थोड़ा थोड़ा (बतकुच्चन 162)\nNext Post: ‘भईल तोहरा से प्यार …’ में भारतीय नारी के किरदार में गुंजन पन्त\nएतना सुन्दर समीक्षा खातिर बड़ भाई के आभार व्यक्त करत हमरा अपार ख़ुशी हो रहल बा.राउर सुझाव ससम्मान स्वीकार करत हम उम्मीद करब की आगे भी राउर मार्गदर्शन हमरा मिलत रही.प्रणाम .\nपत्रिका में राउरा सभे भोजपुरी लिखेवाला लोगन के सहायता के जरूरत बा।\nBahut achcha. thanks


अंजना सिंह के लाल दुपट्टा वाली के शूटिंग शुरू – Anjoria\nसिनेमा भोजपुरी के हॉट केक कहाए वाली अंजना सिंह के फिल्म “लाल दुपट्टा वाली” के शूटिंग शुरू हो गइल बा. निर्देशक शैलेश पांडे के एह फिलिम में अंजना के जोड़ी नवोदित अभिनेता रोहित सिंह संगे लगावल गइल बा,. रोहित सिंह एह फिलिम से आपन शुरूआत कइले बाड़न.


मुफ़लिसी में चमकल नगीना-हीरा प्रसाद ठाकुर – भोजपुरी साहित्य सरिता\nसाहित्य के अखाड़ा मे कुछ अइसनो कवि आ लेखक पहलवान पैदा भइलें,जे ‘स्वांतः सुखाय’ खातिर आपण कलाम दउरावत रहलें आ अपना कृतिअन के प्रकाशन आर्थिक लाभ के दृष्टि से ना बलुक सेवा भावना से करत रहि गइलें आ उ ग्लोबल हो गइलें।ओइसनें हिन्दी आ भोजपुरी के सुपरिचित गीतकार कविवर ‘हीरा प्रसाद ठाकुर’ जी रहनीं। उहाँ के भोजपुरी साहित्य के मुख्यधारा से एकदमे अलग-थलग। पाटी-पउवा से कोसहन फरका। पत्र-पत्रिकन से कवनों मतलब ना। सोरहो आना स्वतंत्र। नदी के बहाव लेखा उन्मुक्त रहिके आपण लेखनी गोदनी। ‘माटी के आवाज’ नामक कविता संग्रह के भूमिका मे अपना हृदय के आवाज उहाँ के लिखले बानी, “का लिखीं….?कइसे लिखीं…?केकरा खातिर लिखीं…?केहु सुने वाला होला त निम्मन लागेला। केहु गुने वाला होला त बात बनेला। बाक़िर मन नइखे मानत। कलमों तइयार रहs तिया, कवनों चीज के देखि के, सुनि के,पढ़ि के ….. ।अधिकता तs तब आवेला जब कवनों विद्वान हमरा से कवानों सवाल पुछेलें आ उहे भइल राह मे जात रहीं। एगो शिक्षक हमरा से पुछलें, “हीरा जी! का रउवा गैंग रेप पर कवनों कविता बनवले बानी….?उहाँ के जबाव मे हम ना कहि देनी। बाकि उहाँ के सवाल हमरा दिमाग मे घर बना लेलसि। आ एगो कविता के जगह पर एगो किताब तैयार हो गइल,जवन रउवा सभे के सोझा बा….।\nभोजपुरी भाषा के आगे बढ़ावे खातिर एक सई छहबीस गो मोट पातर किताब लिखि के अमर हो गइनी हीरा जी। बिहार के रोहतास जिला के नावाडीह गाँव मे पाँच जनवरी उन्नीस सई अड़तालीस ई. के पैदा भइल हीरा जी अपना माई-बाबूजी के एगारहवाँ संतान रहीं। जबकि इनका पहिले उहाँ के माई-बाबूजी के दस गो संतान कुछ होत-होत आ कुछ दू-चारि दिन जियला के बाद गुजरि गइलें। एह कुदरती करामात से आजीज अइला के बाद उहाँ के जनम से पहिले शिव स्थान मे पूजा-पाठ-सप्ताह भइल आ पंडित रामाधार तिवारी ओही समय उहाँ के बाबूजी से कहनी, “नन्हकू राजा” घबराये के बात नइखे। हम शिव जी के सप्ताह मनवती के साथ कर रहल बानी। हीरा होइहें ‘हीरो’, आ साँचो उहाँ के कहला के ठीक तीसरा दिने हीरा जी के जनम भइल।\nहीरा जी बहुते गरीब परिवार मे जनमल रहीं एह से उहाँ के लालन-पालन उचित ढंग से ना हो पावल। बाक़िर तबो भगवती के कृपा से गवें-गवें उजिआये लगनी। जब पढे के जोग भइलीं त गाँवहि के प्राथमिक इसकूल मे उहाँ के नामांकन करावल गइल। बाक़िर जब मध्य विद्यालय के बारी आइल त डेढ़गाँव मिडिल इसकूल मे उहाँ के दाखिला भइल। बड़ा धरछना से हीरा जी पैदा भइल रहीं। एह से ओह फटेहाल स्थिति मे भी उहाँ के बाबूजी पीछा ना हटलें। बाक़िर दुर्भाग्य के सुजनी अइसन जुटल कि हीरा जी जब सातवाँ क्लास मे पहुंचनी त मात्र दो रोपया परीक्षा फीस ना देला के चलते उहाँ के पढ़ाई छूट गइल।ओह घरी समय दोसर रहे। एक सई रोपया मे एक बीगहा खेत रेहन हो जात रहे। तब हीरा जी गाई के चरवाही मे भिड़ी गइनी। गरीबी के चलते पूरे-पूरी एक बरिस के पढ़ाई रुकि गइल। जब सालों छूछा रहि के, गाई चरा के, गोबर बिनि के आपण दिन काटत रहीं, ठीक ओही समय मे डॉ रामचन्द्र पाण्डेय जी के दवाखाना मे पचरुबिया (भोजपुर) के प्रधानाचार्य श्री राम नरेश शास्त्री जी अइनी आ संस्कृत पढे खातिर डॉ रामचन्द्र पाण्डेय जी कुछ विद्यार्थिन के मांग कइनी। संजोग निम्मन भइला पर भगवान छानि फ़ारि के मदद करेलें आ ओकर हर भूत हाँके लागेला। डॉ रामचन्द्र पाण्डेय जी सबसे पहिले शास्त्री जी के ‘हीरा प्रसाद ठाकुर’ के नाम देनी आ ओही घरी उहाँ के बाबूजी के बोला के गाई चरावे गइल हीरा जी के अपना दवाखाना मे बोलवनी। शास्त्री जी, हीरा जी से कुछ सवाल कइनी आ अक्षरशः सही-सही जवाब पवनी। शास्त्री जी खुस होके ठीक दुसरके दिन हीरा जी के अपना संस्थान मे बोला के नामांकन कइनी आ किताब-कापी किने खातिर रोपयो देनी।\nबिलाई के भागे सिकहर टूटल। हीरा जी के दोबारा पढ़ाई शास्त्री जी संस्थान मे होखे लागल। कबहीं खा के, कबहिं बिना खइले, कबहिं जेबी मे भूँजा लेके, कबहिं फाटल धोती, कबहिं फाटल कुरता पेन्हले हीरा जी संस्थान मे पहुँच जाईं। बाक़िर उहाँ के पढ़ाई जारी रखनी। शास्त्री जी के संस्थान मे दाखिला के साथे हीरा जी के शिक्षा के सफर परवान चढ़े लागल। बाक़िर एक-एक पइसा के मोहताज माई-बाबूजी के एकलौता बेटा हीरा जी के ई आठ बरीस परिश्रम,अभाव,तकलीफ आ दुख-दर्द के इंतहाँ के साथे उहाँ के धैर्य, संघर्ष आ संकल्प के साक्षी बनल। खुद पढ़ाई करत गाँव मे ट्यूसन पढ़ाके दस रोपया महीना अर्जित करे लगनी।ओह घोर संकट के घरी मे ऊ दस रोपया ,दस लाख के बरोबर साबित भइल। गवें-गवें घर के गाड़ी पटरी पर आवे लागल। उहाँ के ओही संस्थान से उत्तर मध्यमा,शास्त्री आ साहित्याचार्य के डिग्री ले लेनी। तब शास्त्री जी उहाँ के अवरू पसन्न से जाने-माने लगनी।हीरा जी के पढ़ाई के समय जवन दिक्कत आ ठोकर अइली सs ओकरा के कहे मे कलाम लजा जा तिया आ लाजो के लाज लागsता…।\nगाँव के कुछ लोग उहाँ के बाबूजी से कहसु, “का हो नन्हकू राजा! बेटा के संस्कृत काहे खातिर पढ़ावत तारा …? नाऊ से बाभन बने के मन बा का?\nबाक़िर उहाँ के बाबूजी मुड़ी लोगन के मुसुकाट जबाब देत रहीं, “हमरा केतनों दाढ़ी-बार काटे के परो,चाहे कतनों चिट्ठी-पतरी नेवते के परो,बाक़िर कवनो तरे हीरा के पढ़ा देबे के बा…. ।“\nखाना के अभाव मे कबों-कबों उहाँ के माई भगवानों देवी टोल-परोस से “भात-रोटी” माँगि के ले आवत रहीं, तब हीरा जी खा के इस्कूल जात रहीं। हीरा जी जब उत्तर मध्यमा मे पढ़त रहीं तबे उहाँ के बिआह हो गइल। उहाँ के घरनी धनेश्वरी देवी उहाँ के पढ़ावे खातिर अपना चढ़ाव पs के सभ गहना-गुरिया बेंची देली आ प्रतिज्ञा कइली, “हम अपना सवांग के पढ़ावे खातिर अपना देंहिं के रोइयाँ-रोइयाँ बेंचि देबि। बाक़िर कसहूं पढ़ा के मानबि…. ।“\nआ ठीक उहे भइल। “होनहार बीरवान के होत चीकने पात”, पूत क पाँव पलने मे चिन्हा जाला कि ई कवना टोपरा के होरहा होइहें। हीरा जी के व्यक्तित्व लइकाइयेँ से उजिआइल रहल। पुरनियाँ लोग क़हत रहीं, “पंछी मे कउवा, आदमी मे नउवा, घासि मे मोथा आ खाये मे चोथा।“ – साँचहुं एह चारो के जोड़ एह धरती पर नइखे। भिखारी ठाकुर के बाद बिहार से एगो दोसर भिखारी ‘हीरा प्रसाद ठाकुर’। विद्या के प्रभाव आ चमत्कार आदमी के जाति-पाँति के भेद-भाव से मुक्त क देला, जइसे हरदी मे चूना डालते टह-टह लाल रंग आ जाला। जब उहाँ के पढ़त रहीं पचरुखिया, ओही घरी से गाँव के बाभन लोग जजमनिका कमाये के उद्देश्य से अपना बाल-बच्चन के संस्कृत सिखावे खातिर हीरा जी के अपना घरे बोलावत रहीं। अपना खेवा-खरचा आ गरीबी के चलते उहाँ सभे के घरे जात रहीं। पर-पवनी होखे के चलते उहाँ सभे के मुंहजोरी ना करत रहीं। बाक़िर मने-मन क़हत रहीं, “ई उखी मुंहे राह लगावल भइल। ई तनिकों उचित नइखे। कहल गइल बा, “गुरु गृह पढ़न गए रघुराई,अल्प काल विद्या सब पाई…!”\nतब गाँव के लोगन के बोलबाजी गवें-गवें थिराये लागल। बरात मे अंगेया मांगे के बेरा बेटिहा के सवाल के जबाब देबे खातिर हीरा जी के लोग हाथी प बइठा के शौक से बराती ले जाये लगलें। बाह रे विद्या—! बेटा के बिआह ठीक होते लोग हीरा जी के सबसे पहिले बुक क लेत रहन। अपना गाँव खातिर हीरा जी साँचहूं के हीरा हो गइनी। हीरा जी के तेज होखे के चलते कबों-कबों शास्त्री जी से डांट भी सुने के परत रहे, “हीरा ! जतना तू पढ़े मे तेज बाड़s,ओतने गेंदा खेले में। हमार माथा काहे खउफ कइले बाड़s। अहथिर से चुपचाप होके अपना जगह पर बइठs….।“\nआचार्य के परीक्षा पास कइला के बाद उहाँ के रेल डाक सेवा मे सहायक के रूप मे रंगिया (आसाम) मे नौकरी मिल गइल। नव साल ओहिजा रहि के हीरा जी किउल आ गइनी। ओइजो चार बरिस बितवनी। एकरा बाद उहाँ के भोजपुर जिला के आरा मे आ गइनी। आ एहिजे से अवकाश प्राप्त कइनी। एहि बीचे मुंह-पेट जांति के आरा के अनाइठ मिल्की मोहल्ला मे एगो छोटहन घर बनवनी आ तब से रोहतास के ना बलुक आरा के हीरा हो गइनी।\nसमाज के बदलत देरी ना लागे। कवनो काम के होखे के खातिर कारण के होखल बहुते जरूरी मानल जाला। कारण के बिना कवनो काम क्के सिद्धि ना केहु के भइल बा, ना होला,ना होई। ठीक उही बात उहाँ के साथे भइल। बीतत समय के साथे नोकरियो मे हीरा जी बेमार हो गइनी। देहिं से एकदमे लाचार। चलल-फिरल एकदम मोसकिल हो गइल। नोकरी सालों छूटि गइल। नोकरी बचावे खातिर कसहूं बेटा हाथ पकड़ि के आर एस एस कार्यालय आरा ले जात रहन। हीरा जी स्थिति-परिस्थिति देखि उहाँ के घरनी सोरहों घरी लोर टपकावत रहीं। लाखों रोपेया के दवाई फेल हो चुकल रहे। तब हीरा जी ब्लड प्रेसर,हार्ट डिजिज़ आ शुगर से अतना लाचार हो गइनी कि अब उहाँ के भगवान लगे जाये के दिन गिने लगनी। ओह बिकट हालत मे ना जाने कइसे उहाँ के घरनी धनेश्वरी देवी के हिरदया मे द्रौपती लेखा लहर आइल, कइसे प्रेरित भइनी,के उनका के बतावल कि अपने आप एक दिन होत-पराते कहे लगली, “हमनिन के पाँच पूरनवासी के भलुनी धाम (रोहतास) मे कथा कहवाई जा। इहाँ के एकदमे ठीक हो जाइबि…..।“\nतब माई भुलनी किहाँ जाये खातिर बाल बच्चा समेत सभ लोग हाफन धुने लागल। पूरनवासी आइल। हीरा जी के बड़ बेटा अनिल जी आ घरनी धनेश्वरी देवी उहाँ के टाँगि-टूँगी के भुलनी धाम ले गइलें। पूरा सरधा से कथा भइल। दवाई से कवनो फइदा ना रहे एह से ऊ गवें-गवें घुटत गइल। माई के किरपा से हीरा जी उजिआये लगनी। पाँचवाँ पुरनमासी के कथा भइला के बाद उहाँ के घरनी देवल के चारों ओर परिक्रमा कइला के बाद भुलनी माई के चरण पकड़ि लेलीं आ साफ-साफ कहलीं, “हमार सवांग बहुते दुख सहs तारें। ले जाये के होखे त इनका के ले जाईं ना त सोरहो आना चंगा कs दीं। बड़ा मझधार मे पड़ल बानी। रउरा छोड़ि केहु अलम नइखे। राउर महिमा अपरंपार बा….।“\nओह समय हीरा जी के माई दुआरी प खड़ा होके घरनी के बतकही सुनत रहीं। हीरा जी के रोंआ-रोंआ कांपि गइल। तब उहाँ के कहनी, “चलs लोग बाहर आ कम्बल बिछावs लोग। हम गीत बनाइबि, सुनाइबि, तबे खाइल जाई …!”\nआ साँचो ठीक बीस मिनट मे एगो गीत माई भलुनी भवानी के प्रति बनि गइल। जब अपना सुरीला कंठ से हीरा जी माई के गीत अलपनी,ओइजा सोना झरे लागल। हलफ़ा कबरि गइल। परिवार के साथे अगल-बगल के लोग उहाँ के गीत सुनि के झूमि उठलें। उहे गीत जे बने के शुरू भइल कि प्रबंध काब्य,महाकाब्य,चम्पू काव्य, नाटक, गीत, उपन्यास, कहानी,गीता आ वेद तक उहाँ के भोजपुरी मे लिखी देनी।\nकवि रसूल हमजांतोव अपना उपन्यास ‘मेरा दगिस्तान’ मे लिखले बानी, “एक वृक्ष राह देखता है कि कब उस पर पक्षी घोंसला बनाएगा,एक घर प्रतीक्षा करता है कि कब दरवाजे पर दस्तक होगी और गद्य लगातार इन्तजार करता है कि कवि कब उसके पास आयेगा …।“ – अपना कठोर रंग रूप के मोलायम बनावे के इच्छा से गद्य हरदम कवि के खोज करेला। गद्य मे कवित्त के गुण आ गइला प सोना मे सोहागा लेखा ओकर सार्थकता पूरा हो जाला। संस्कृत के एगो वाक्य हs, “गद्यम कविनां निकषं वदन्ति।“ विद्वनन के मति-सम्मति से गद्ये कवि लोग के असली कसौटी हs। पद्य लिखे खातिर एगो अनुशासन के दायरा मे घेराइल रहे के परेला। टूक आ छन्द के रस्सी मे बन्हाइल रहल के चलते ऊ अपना मन के बात पसन से ना कहि पावेंलें। बाकि गद्य के मैदान मे अइला के बाद उनका एगो खुला आसमान आ फैलगर जमीन मिलि जाला। ओसहिं हीरा जी भोजपुरी साहित्य के मैदान मे आपण पहिला गीत संग्रह ‘रसमंजरी’ के साथे उन्नीस सौ चउरानबे में लांच कइनी। नव गो काव्य संग्रहन के प्रकाशित भइला के बाद उहाँ के गद्य के मैदान मे उतरनी। पहिले चारि गो नाटक के किताब ‘उभ-चुभ’, ‘कोरा-कागज’, ‘दुआर-दुआरे’ आ ‘बेटा बेचवा’ प्रकाशित भइल। ओकरा बादि पाँच गो उपन्यास ‘लाल चुनरी’, ‘खूबसूरत’, ‘चकाचक’, ‘बात-बात मे’, आ ‘दुनिया तोहे प्रणाम’ प्रकाशित भइल। फेरु उहाँ के कविता ओरी डेग बढ़वनी। उहाँ के आखिरी एह सई छब्बीसवाँ कविता के किताब ‘लव-कुश’ जनवरी दू हजार चउदह मे प्रकाशित भइल रहे। हीरा जी एह बात के पसन से गुनले रहीं कि भोजपुरी मे बच्चन खातिर बहुत कम लिखाइल बा। एह से उहाँ के बाल-साहित्य ढेर बाल-साहित्य ही लिखनी। उहाँ के गीतन मे बुद्धि आ राग के मणिकांचन संजोग बा। अनुभूति के अनुसार टटका अर्थवान बिम्ब, सटीक प्रतीक आ नया छंद उहाँ के गीतन के विशेषता बा। फिलवक्त के चिंता,प्रेम,प्रकृति आ लोक जीवन के प्रति गहिराह आस्था से उहाँ के गीत लबरेज बडुवे….।\nभारतीय रेल डाक सेवा के एगो छोटहन कर्मचारी भइला के बादोआपण सारा कमाई भोजपुरी के किताब छपवावे मे फूंकि देनी। उहाँ के परिवार के लोग किताब छपववला खातिर कतनों अनसासु,कुनमुनास भा टुनटान करसु, हीरा जी ओह लोग के थोरियो भ ना सुनत रहीं,सफा निझाट देत रहीं, “तोहरा लोग के रोपया से किताब नइखी छपवावत कि तोहनी लोग के आँखि लागsता। हमारा कमाई के रोपया लागsता आ तोहनी लोग के पेट बथsता। हई देखा एहनिन के अनेति। गाई बियात रहे आ बैल के कादो फाटत रहे। अपना कमाए-खाये के उपाय सोचs लोग। पोसि-पालि के तोहनी लोग के जवान कs देले बानी। भेंड़ि का जानि पुवरा के मरम। दारू-ताड़ी नइखी पियत। किताब, किताब हs। उहे हमरा के जिअवलसि आ आगे अमर राखी….।“ हीरा जि एके सांस मे सभ जाना के तड़िया देत रहीं।\nहीरा जी अपना आखिरी किताब ‘लव-कुश’ के समर्पण मे लिखले बानी, “हमरा राह नइखे खोजे के। होत पराते घर से निकल जाइला आ राति भइला पs आइला। कहीं प्रोग्राम देके,कहीं अनुदान मे किताब देके,लेखक-कवि लोग के इहाँ बइठि के अपना मन के शांत करीला।” आ साँचो अपना रचना के प्लाट के फिराक मे उहाँ के दिन भर शहर मे फेरी लगावतरहीं आ राति मे लिखत रहीं। ओइसने कवनो करमजरू दिन होई कि उहाँ से हमरा भेंट ना होत होई ना तs अक्सर मुलाक़ात होइए जात रहे। बाक़िर उहाँ से आखिरी पसनगर सबक हमरा अपना नोकरी से अवकाश प्राप्त कइला के बाद अपना सम्मान सह विदाई समारोह एकतीस अक्टूबर दू हजार तेरह के शोभी डुमरा स्कूल प भइल रहे। मंच प बइठल हीरा जी के देखि के हमरा से ना ठठाइल। पूछि देनी, “रउवा कइसे….?” एह से कि हम उहाँ के अपना बिदाइ समारोह मे आवे के नेवतले ना रहीं। ई सभ काम हमरा स्कूल के विज्ञान शिक्षक श्रीराम प्रसाद जी कइलें रहीं। जबाब मे हीरा जी खुलि गइनी, “जवना समारोह मे प्रख्यात कथाकार मिथिलेश्वर जी,वीर कुँवर सिंह विश्वविद्यालय के भोजपुरी आ हिन्दी के हेड डॉ अयोध्या प्रसाद उपाध्याय, जैन कालेज के हिन्दी के हेड डॉ रणविजय कुमार जी पधारले बानी,ओइजा हम कइसे पिछुआईं….? भुला के काहे बतिआवs तानी। नाऊ,बाभन आ घोड़ा के घुमले के मोल हs….।“\nबड़ा भींजा के जूता मरले रहीं हीरा जी। हम लजा गइनी। बाक़िर हमरा अजुवों इयाद बा, हमरा विदाई समारोह के विषय प्रवर्तन उहें के मुंहे भइल रहे आ आपण पांचि गो नया किताब ओह मोका प हमरा के देले रहीं।\nहीरा जी के किताबन के चरचा करे वाला, ओह तमाम समीक्षक, लेखक,कवि लोग के, उहाँ के पुरस्कृत करे वाला संस्थानन के, खास कs के डॉ अर्जुन तिवारी जी के हम तहे दिल से आभारी बानी,जे विश्वविद्यालय प्रकाशन, वाराणसी से प्रकाशित महाग्रंथ मे ‘भोजपुरी साहित्य के इतिहास’ मे हीरा प्रसाद ठाकुर के ‘कुँवर सिंह’ प्रबंध काव्यके चरचा कइले बानी।\nआखिर मे नियति से हीरा ठाकुर जी के बढ़न्ति ना देखल गइल आ तीन जनवरी दू हजार पनरह के साँझी के बेला मे गधबेर होते हीरा जी के अपना निठोर पंजा दबोचि के पंचतत्व मे विलीन कs देलसि। घुमत-फिरत एह दुनिया से उहाँ के चलि गइनी,लागsता कि भोजपुरी साहित्य खातिर मौलश्री के सुगंध चलि गइल। एगो व्यक्तित्व कवनो दूर क्षितिज के लालिमा मे विलीन हो गइल।\nभारतीय रेल डाक से अवकाश पवला के बाद कड़कड़ात घाम, झमाइल बरखा आ हाड़ कंपावत जाड़ से बेपरवाह होके स्कूल-कालेजन मे गांवे-गांवे जा के अपना गीतन से भोजपुरी के अलख जगावत रहीं आ छात्र-छात्रा के प्रोत्साहित करत रहीं। कतहिं ना जाईं त सांझि के बेरा आरा रेलवे स्टेशन के एक नंबर प्लेटफार्म पs आपन गीत सुना के जातरिन के मनोरंजन बिना पइसा के करत रहीं। उहाँ के गीतन के दू-चार पंक्ति रउवा अवलोकन खातिर एइजा लिखल हमरा जरूरी बुझता। देश प्रेम के अलख जगावत उहाँ के गावत रहीं-\n“आवs डेगे-डेग चलीं,आग-पाछ ना करीं।\nमति भुलाईं, अपना देशवा के फिर से जगाईं…।“\nझूठ आ लूट के बिना पूंजीवाद चलि नइखे सकत …! आ जेवना लोकतन्त्र के आधार पूंजीवाद होई ऊ लोकतन्त्र झूठ आ लूट से कबों मुक्त नइखे हो सकत। हीरा जी एकरो प कलम दउरवले बानी-\n“लूटs-लूटs भइया, आइल घोटाला के बहार।\nदेशवा के लूट भइया, प्रांतवा के लूट हो\nलूट लिह गंउवा आ जवार।\nकोटवा मे लूटs भइया, वोटवा मे लूटs हो।\nलूटि लिह दुखियन के बहार।\nउहाँ के गीत, कविता, कहानी, उपन्यास,महाकाव्य के बारे में जवन कुछ कहल जाऊ ऊ, ऊ सभ ऊँट के मुँह मे जीरा कहाई। उहाँ के किताब देश-विदेश के अंदाजन तीन सई पुस्तकालयन मे सुरक्षित रखाइल बा। देश भर के विभिन्न भोजपुरी संस्थानन से करीब बीसहन पुरस्कारन से उहाँ के सम्मानित कइल गइल बानी। हीरा जी ई साबित कs देले बानी किउड़ान खातिर पांखि के कवनो जरूरत नइखे, सिर्फ बरियार हौसला होखे तs शिखर भेंटाए मे देरी ना लागे। वास्तव मे ई दास्तान सिर्फ हीरा जी के कामयाबी के कहानी नइखे,ई जिनिगी के कठिन-कठोर इम्तहान से गुजरी के एगो लेखक कवि के भोजपुरी साहित्य खातिर बिनल सपना के साकार होखे के दस्तावेज़ बा, जवन उहाँ के असाधारण संघर्ष से तनिको बिखरे ना देनी।\nहीरा जी के व्यक्तित्व आ कृतित्व के एह आलेख के लिखवावे मे हमार सहयोग करे वाला उहाँ के छोटका बेटा कलाकार आ शिक्षक राजकुमार आ अनिल कुमार के खांचिन बधाई देत आ पाठक लोग के बेबाक प्रतिक्रिया के बाट निहारत एह आलेख के इतिश्री करs तानी…..।\nहीरा जी वीर रस के रहीं, श्रंगार रस के रहीं,करुण रस के रहीं,भक्ति रस के रहीं आ कि कवनो रस के ना रहीं, ई एगो यक्ष प्रश्न बनि के विद्वान लोग के सोझा खाड़ बा…!\nमहाबीर स्थान के निकट\nकरमन टोला,आरा -802301


हत्या – टटका खबर\nसारण जिला के मढ़ौरा इलाका के सेमलसराय गाँव में मंगल का राते खटिया पर सूतल अनिता आ ओकरा एगो बेटा आ बेटी के आग में जर के मौत हो गइल. दीनानाथ महतो के मेहरारु अनिता देवी के भाई ससुरालवालन पर केस दर्ज करवले बाड़न कि ई लोग तीनो के हत्या कइले बा. गाँव वालन के\nपत्रकार के गोली मार के मुआ दीहल गइल सिवान में\nबिहार के लोकप्रिय हिन्दी अखबार हिन्दुस्तान के सिवान ब्यूरो चीफ राजदेव रंजन के कुछ अपराधी टाउन थाना इलाका में ओवरब्रिज का लगे आजु सँझिया करीब साढ़े सात बजे गोली मार दीहलें. गोली मुड़ी से सटा के मारल गइल. एगो गोली माथ में आ दोसर गोली गरदन में लागल. बहुते घवाहिल एह पत्रकार के मौत अस्पताल\nकिडनैप भइल नवही के हत्या\nसारण जिला के यदुरामपुर गाँव के रामनारायण राय के सतरह साल के लड़िका रंजीत के पिछला 17 तारीख के किडनैप क लीहल रहे. पुलिस के जानकारी दिहला का बादो कुछ ना हो सकल आ अब ओकर लाश मिलल बा. तीन साल पहिले रंजीत के शादी भइल रहुवे. आ ओकर एगो डेढ़ बरीस के लड़िको बा.\nहत्या के सुराग अब ले ना मिलल\nदेवरिया जिला के लार इलाका के रेवली का नियरा बियफे का दिने भइल हत्या के खुलासा अबहीं ले नइखे भइल. बलिया के फेफना इलाका के खलीलपुर गाँव के रामजित सिंह देवरिया के मठलार इंटर कालेज के प्रिंसिपल रहलन. बाकिर कालेज में विवाद का चलते उनुका के ससपेंड क दीहल रहे. ऊ एने अपना सेना से\nएगो नशेड़ी अपना साथी नशेड़ी के हत्या कर दिहलसि\nवाराणसी के भोजूबीर में चाय के दुकान चलावे वाला दशरथ यादव आ सिकरौल के शाहनवाज दोस्त रहलें आ संगही संगे नशा करत रहलें. नशा के फेर में शाहनवाज पर दशरथ के कुछ रुपिया उधार हो गइल रहुवे. एही रुपिया का चलते मकबूल आलम रोड का लगे कब्रिस्तान में नशा करत घरी दुनू में झगड़ा बढ़\nछेड़खानी के विरोध कइला प लइकी के हत्या\nगोपालगंज 16 जनवरी (वार्ता) यादोपुर थाना के बाबू विशनपुर गांव मे काल्हु रात छेड़खानी के विरोध कइला प बनबारी यादव के अठारह साल के बेटी मिंटू कुमारी के हत्या क दीहल गइल. छेड़खानी के विरोध कइला प गाँवे के कुछ लड़िका ओकरा के छूरा घोंप दिहले जवना का बाद ओकर मौत हो गइल. एह बात\nडिप्टी जेलर के गोली मार दिहले सँ हत्यारा\nलखनऊ 23 नवम्बर (वार्ता) वाराणसी जिला जेल के डिप्टी जेलर अनिल त्यागी के आजु सबेरे गोली मार के हत्या क दीहल गइल. वाराणसी के वरिष्ठ पुलिस अधीक्षक मोदक डी राजेश्वर राव यूनीवार्ता के बतवले कि त्यागी सबेरे नौ बजे जिम जात रहले जवना घरी पहिले से घात लगा के बइठल हत्यारा उनुका के गोली मार\nनयी दिल्ली .05 नवम्बर (वार्ता) दिल्ली पुलिस जौनपुर के बसपा सांसद धनंजय सिंह आ उनका पत्नी डा॰ जागृति सिंह के अपना नौकरानी के हत्या का मामिला में गिरफ्तार क लिहलसि. पुलिस सूत्र बतवले कि जागंति सिंह के हत्या करे ला आ उनका पति धनंजय सिंह के सबूत मिटावे का आरोप मे गिरफ्तार कइल गइल बा.\nमोतिहारी 23 अक्टूबर (वार्ता) बिहार मे पूर्वी चंपारण जिला के लखौरा इलाका के भोपत मठिया गांव का नियरा काल्हु रात कुछ अपराधी एगो खेतिहर के गोली मार के हत्या कर दिहले. पुलिस के कहना बा कि भोपत मठिया गांव के धनी किसान पैंतालिस साल के रामाकांत राय धान कटवा के रात में घरे लवटत रहले\nपश्चिम चंपारण जिला मे एक पख पहिले भइल एगो सिपाही के हत्या के मामिला में पुलिस के दू गो जवान के गिरफ्तार कर लीहल गइल बा. पुलिस अधीक्षक सुनील कुमार नायक काल्हु सनिचर का दिने बेतिया में बतवले कि 19 सितम्बर के रात अधिवक्ता विश्वमोहन मिश्रा के अंगरक्षक के रूप मे तैनात सिपाही रजनीश के\nसिवान जिला में पादरी समेत दू जने के हत्या\nसिवान जिला में शुक का दिने एगो पादरी समेत दू आदमी के हत्या क दीहल गइल. पुलिस बतावत बिया कि मैरवा इलाका के मिशन कम्पाउंड मुहल्ला में रहे वाला साठ साल के पादरी सुनील डेविड के छूरा भोंक के हत्या क दीहल गइल. ओह घरी ऊ अपना रेडियो दुकान मे बइठल रहले. एगो दोसरा घटना\nडाक्टर अपना नौकरानी के गोली मरलसि\nगोरखपुर के सिकरीगंज कस्बा में काल्हु बियफे का दिने एगो डाक्टर अपना घर के नौकरानी के गोली मार दिहलसि आ भाग गइल. पुलिस बतावत बिया कि डा.अश्विनी कुमार विश्वास के अपना पिता अमरजीत विश्वास से कवनो बात पर झगड़ा भइल त खीस में ऊ अपना घर के पचीस साल के जवान नौकरानी के गोली मार


टटका खबर : शनिचर, 25 जुलाई 2015 (दुपहरिया) – टटका खबर\nटटका खबर : शनिचर, 25 जुलाई 2015 (दुपहरिया)\nआजु शनिचर का दिने बिहार चहुँपल पीएम मोदी बिहार खातिर सौगात के पिटारा लेके आइल बाड़न आ 76 हजार करोड़ के योजना के शुुरुआत करे वाला बाड़न. उनुका साथे सरकारी कार्यक्रम में बिहार के मुख्यमंत्री नीतीश कुमारो मौजूद रहीहें मंच पर.\nपीएम बनला का बाद पहिला बेर बिहार आइल नरेन्द्र मोदी आ बिहार के मुख्यमंत्री एके मंच पर अइलन आ भाषण देत घरी एक दोसरा पर तंज कसल लोग. उमेद रहे कि मोदी बिहार पैकेज के एलान कर सकेलें बाकिर कइलन ना आ कहलन कि बिहार के पचास हजार करोड़ से अधिका के पैकेज दीहल जाई बाकिर सही समय पर. कहलन त ना बाकिर शायद इशारा दिहलन कि सही हाथ में! अपना भाषण में नीतीश कहलन कि उमेद बा कि अब पीएम बिहार पर धियान दीहें त पीएम कहलन बाकिर पिछला दस बरीस में बिहार खातिर केहु सोचल काहे ना!\nकारगिल विजय दिवस पर श्रीनगर में एगो स्मारक पर श्रद्धांजलि देत सेना प्रमुख जनरल दलबीर सिंह सुहाग कहलन कि अब सेना कबो कवनो दोसर कारगिल जइसल युद्ध ना होखे दी. मुख्य कार्यक्रम आजु शनिचर का दिने आ काल्हु अतवार के मनावल जाई.\nशनिचर का दिने सीबीआई के दिल्ली मुख्यालय में आग लाग गइल बाकिर ओकरा के जल्दिए काबू कर लीहल गइल. एह घटना में केहु घवाहिल नइखे भइल. आग एयरकंडीशनर में लागल रहुवे.\nसुप्रीम कोर्ट मुंबई के हत्यारा आ साल 1993 के बम विस्फोटन के दोषी याकूब मेमन के गोहार पर 27 तारीख के सुनवाई करी. याकूब चाहत बावे कि 30 जुलाई के ओकरा के लगावल जाए वाला फाँसी अबहीं टार दीहल जाव काहे कि ओकर दया याचिका महाराष्ट्र के राज्यपाल किहाँ अटकल बा. देश के सगरी मुस्लिमपरस्त नेता आ मीडिया वाले याकूब के बचावे खातिर अभियान जइसन छेड़ दिहले बाड़न.\nदिल्ली में सरकार चलावे में आपन नाकामी देखा चुकला आआपा पार्टी अब बिहार में भाजपा का खिलाफ चुनाव प्रचार करे वाला बावे. केजरीवाल के कहना बा कि दिल्लीए का तरह बिहारो में भाजपा हारी.\nदीघा सोनपुर रेल सह सड़क पुल के बाधा काल्हु रेलमंत्री सुरेश प्रभु आ बिहार के मुख्यमंत्री नीतीश कुमार का बीच बातचीत का बाद सलटे के उमेद जाग गइल बा. आर ब्लाक से ले के दीघा ले रेलवे के जमीन पर फोर लेन सड़क बनावे के बात तय हो गइल आ बिहार सरकार रेलवे के जमीन का बदला धन ना जमीन देबे के तइयार हो गइल.\nबियफे देर रात नीतीश कुमार अचके लालू का घरे चहुँप गइलन आ दुनू जने देर ले अपना में कुछ बतियावल. सुने में आवत बा कि नीतीश के ट्विट में लालू के भुजंग बतवला से नाराज लालू के मनावे खातिर गइल रहलन. बाद में लालू कहलन कि दुनू जने का बीच कवनो गलतफहमी नइखे.\nचाय के बकाया 32 रुपिया मांगे चहुँपल चायवाला पर नाराज होके एगो मशीनरी दुकान के मालिक ओकर पिटाई कर दिहलसि. अगल बगल के लोग ओकरा के कोशिश कइल त ओहू लोग से अझुराए लागल. बाकिर भीड़ के खीस देख बाद में फायरिंग करत भाग निकलल. बाद में चहुँपल पुलिस ओकरा मोटरसाइकिल के जब्त क लिहलसि आ गोली से घवाहिल एगो आदमी के अस्पताल में इलाज करावल गइल.\nछपरा सिवान रेल खण्ड पर बनवार ढाला का नियरा रेल लाइन टूटल देख के एगो चरवाहा ढाला पर जा के रेलकर्मचारी के खबर कइलसि जवना का बाद अमरनाथ एक्सप्रेस के लाल झंडी देखा के रोकल गइल आ गँवे गँवे पार करावल गइल आ बाद में टूटल लाइन के मरम्मत भइल.\nसारण जिला के अमनौर में तरवारा पूर्वी टोला के हरेन्द्र प्रसाद किहां नौकर उनुका आन्हर बेटी से बिआह रचा लिहलसि. मंदिर में भइल शादी में लड़िकी के परिवारो मौजूद रहल आ गाँवे में एक कट्ठा जमीन दे के दुनू के बसा दिहले बा.\nयूपी के मंत्री राममूर्ति वर्मा पर बलात्कार के आरोप लगावे वाली औरत अब अपना बयान से मुकर गइल बाड़ी आ मंत्री पर चलत मुकदमा अदालत से रद्द कर दीहल गइल.\nबलिया जिला के पड़सरा के ग्राम प्रधान के 19 बरीस पुरान एगो हत्या के मामिला में पाँच बरीस के जेल के सजा सुनावल गइल बा. प्रधान के बापो के तीन बरीस के सजा सुनावल गइल बा. बाकिर तीन गो अउर आरोपियन के बरी कर दीहल गइल बा.\nगाजीपुर में लूट के सात गो मोटरसाइकिल का संगे छह गो अपराधियन के पुलिस गिरफ्तार क लिहलसि बियफे का दिने. एकर जानकारी काल्हु शुक का दिने मीडिया के दीहल गइल.\nमिर्जापुर जिला के महुगढ़ पंचायत के छतरिहा बस्ती में हुंड़ार का हमला से तीन जने घवाहिल हो गइलें. एगो घर में बन्द क के ओकरा के पिंजरा में घेरे के कोशिशो कइलसि वन विभाग बाकिर ऊ उछाल मार के बहरा भाग गइल आ फेरू पकड़ में ना आइल.\nमऊ के सिटी मजिस्ट्रेट के आफिसे में बइठ के ओहिजे से गाहक फँसावे वाला फर्जी जेई के जिलाधिकारी पकड़ लिहलें आ ओकरा के जेल भेज दीहल गइल. पकड़ाइल आदमी भटकुँआ के अनीस हवे जे नक्शा पास करावे वगैरह के काम करावे के झाँसा देके लोग के बुड़बक बनावत रहुवे.\nयूपी के निलंबित आईपीएस आफिसर अमिताभ ठाकुर के दीहल मुलायम सिंह यादव का खिलाफ शिकायत के बेबुनियाद बतावत हजरतगंज थाना खारिज कर दिहलसि. आ ई त अमिताभो ठाकुर के उमेद ना रहल होखी कि यूपी के कवनो पुलिस अधिकारी मुलायम सिंह यादव का खिलाफ शिकायत के सही मान ली. पुरान कहावत ह कि जवना थरिया में खाइल जाला ओकरा में छेद ना कइल जाव.\nन्यूजहंट पर खबर आवे में समय लागेला एहसे रउरा सभे से निहोरा बा कि टटकाखबर tatkakhabar.com पर जाए के आदत डाल लीं.\nTags: News in Bhojpuri, केजरीवाल, टटका खबर, नरेन्द्र मोदी, नीतीश कुमार, बिहार विधानसभा चुनाव, भोजपुरी में खबर., मुलायम सिंह यादव\n«« टटका खबर : शुक, 24 जुलाई 2015 (अबेर)\nटटका खबर : शनिचर, 25 जुलाई 2015 (अधरतिया) »»


जीते के रहबे कइलें जीतिओ गइलन प्रणब मुखर्जी – टटका खबर\nराष्ट्रपति चुनाव में पी॰ ए॰ संगमा से सीधा चुनावी लड़ाई में प्रणव मुखर्जी के अनुमान से अधिका आ संगमा के उमेद से कम वोट मिलल. चुनाव हरला का बाद संगमा कहलन कि ई हार भारत के जनजाति समुदाय के ह आ भारत के लोग जनजातियन से एका देखावे के एगो मौका चूक गइलें. कहलन कि एह चुनाव के अदालत में चुनौती देबे का बारे में ऊ सोच विचार के आ राय विचार कर के फैसला लीहें काहे कि एह चुनाव में बहुते गड़बड़ी भइल बा.\nओने टीम अन्ना आजु प्रणव मुखर्जी पर सीधा निशाना लगावत कहलसि कि प्रणव मुखर्जी का खिलाफ भठियरपन के बहुते आरोप बा बाकिर दुख बा कि अब ओह पर कुछ ना कइल जा सके काहे कि प्रणव मुखर्जी के अब राष्ट्रपति के सुरक्षा आ विशेषाधिकार मिल गइल बा. कहल लोग कि आरोप के फेहरिस्त नौ अगस्त के पेश कइल जाई.


टटका खबर, मंगल, ८ जून – Anjoria\nजून 8, 2010 news in bhojpuri, टटका खबर\nडुमरियागंज विधानसभा उपचुनाव में भाजपा दूसरा नम्बर पर\nडुमरियागंज विधानसभा सीट के उपचुनाव में बसपा के जीत त तय रहे बाकिर दूसरा जगहा पर के रही ई देखे लायक रहे. पिछला बेर दूसरा जगहा पर रहल सपा चउथा जगहा पर चल गइल. डा॰अयूब के पीस पार्टी के मौजूदगी सबकर आकलन खराब कर दिहलस आ तीसरका जगहा पर रहल. ई सीट बसपा के मलिक तौफीक अहमद का मौत से खाली भइल रहे आ अब बसपे के खातून तौफीक ओहिजा के विधायिका चुन लिहल गइली.\nजमशेद अशरफ पार्टी आ विधानसभा से इस्तीफा दिहले\nबिहार के पूर्व उत्पाद आ मद्य निषेध मंत्री जमशेद अशरफ आखिरकार जदयू के सदस्यता आ विधानसभा सीट से इस्तीफा भेज दिहले. उनकर आरोप बा कि डा॰एजाज अली का सीट पर कवनो अल्पसंख्यक के टिकट ना दे के जदयू ओकरा से धोखा कइले बा. इहो कहलन कि अपना विभाग के घोटाला के जाँच करावे के माँग कइलन त उनकरे कुर्बानी दे दिहल गइल. जदयू से उनकर इस्तीफा मान लिहल गइल बा. पार्टी के बयान आइल बा कि व्यावहारिक रुप से ऊ पार्टी से पहिलही नाता तूड़ चुकल रहले.\nपेट्रो उत्पाद के दाम बढ़ावे के कोशिश नाकाम रहल\nराकांपा के शरद पवार आ तृणमूल के ममता बनर्जी का गैर हाजिर रहला का चलते प्रणव मुखर्जी के अध्यक्षता वाला मंत्री समूह कवनो फैसला ना ले सकल. सरकार पूरा कोशिश में बिया कि पेट्रोलियम मूल्य पर सरकारी नियन्त्रण हटा लिहल जाव आ ओकर दाम बाजार का भरोसे छोड़ दिहल जाव. बतावल जात बा कि कांग्रेस पार्टीओ सरकार के तर्क से सहमत नइखे. ओकरो अपना जनसमर्थन में होखे वाला नुकसान के अनेसा बा. ममता त खुलेआम एकरा विरोध में बाड़ी, बाकिर शरद पवार मुंबई में अस्पताल में भरती रहला का चलते ना आ पवले.\nनगरपालिका चुनाव में ई वोटिंग के अनुमति मिलल\nगुजरात सरकार अपना इहां होखे वाला नगरपालिका चुनाव खातिर इंटरनेट भा मोबाइल से वोट देबे के अनुमति दे दिहलस. बस जिला कलेक्टर भा निर्वाचन अधिकारी का सामने एगो फार्म भरे के पड़ी. मतदान केन्द्रो पर जा के लोग वोट दे सकी. कांग्रेस एह फैसला के अलोकतांत्रिक बतवले बिया काहे कि एहसे चुनाव के गोपनीयता खतम हो जाई आ वोट खरीदल बेचल शुरु हो जाई.\nसुपर ३० में शामिल होखे खातिर पूर्वांचल के मौका\nआईआईटी में प्रवेश दिलवावे खातरि मशहूर बिहार के सुपर ३० प्रमुख आनन्द कुमार कहले बाड़न कि १३ जूनके गोरखपुर में, २२ जून के कानपुर में, आ २७ जून के बनारस में प्रवेशपरीक्षा लिहल जाई जवना में कवनो राज्य के गरीब परिवार के विद्यार्थी शामिल हो सकेले. एह साल से सुपर तीस में साठ गो विद्यार्थियन के प्रवेश लिहल जाई आ ओह लोग के कोचिंग का दौरान रहे खाये पढ़े के सगरी खरचा कोचिग उठाई. सुपर ३० अपना शत प्रतिशत रिजल्ट का चलते चर्चा में रहेला.\nप्रधानमंत्री का उड़ान का चलते दिल्ली हवाई अड्डा करीब पौन घंटा ले बन्द रहल\nप्रधानमंत्री मनमोहन सिंह के श्रीनगर यात्रा खातिर दिल्ली के हवाई अड्डा पीक समय में पौन घंटा तक दोसरा हवाई जहाजन खातिर बन्द रहल. सबेर दस से साढ़े दस का बीच २७ गो आगमन होखे वाला रहे जवना में अधिकतर के इन्तजार करे के पड़ल आ सात गो आगमन के डायवर्ट कर दिहल गइल. ऊ हवाई जहाज जयपुर भा अमृतसर में उतारल गइल. हवाई कंपनी पू्व जानकारी के मांग करे ली सँ जवना के सुरक्षा कारण से ना दिहल जा सके.\nअब नेशनल एकाडेमिक डिपाजिटरी बनी\nशेयर सर्टिफिकेट के डीमैट कइला का बाद होखे वाला सुविधा से सीख लेत केन्द्रीय मानव संसाधन विभाग अब नेशनल एकाडेमिक डिपाजटरी बनावे के योजना बनावत बिया. सगरी विद्यालय आ विश्वविद्यालय अपना विद्यार्थियन के शैक्षणिक प्रमाणपत्र ओकरा किहाँ जमा कर दीहें. जब कवनो विद्यार्थी के जरुरत पड़ी आपन प्रमाणपत्र ओह डिपाजिटरी से ले सकी. एह योजना का बाद सर्टिफिकेटन में होखे वाला फर्जीवाड़ा खतम हो जाई.\nआईपीएल घोटाला का चलते शरद पवार के इस्तीफा खातिर दबाव\nभाजपा, शिवसेना, आ माकपा पूरा जोर लगवले बाड़े कि प्रधानमंत्री अपना मंत्रीमण्डल से शरद पवार के हटा देस अगर ऊ इस्तीफा नइखन देत. कांग्रेस तय कइले बिया कि एह पचड़ा में ऊ ना पड़ी आ शरद पवार क४ पार्टी एह समस्या से अपने निबटे.\nशेयर बाजार धराशायी, रुपया के दाम गिरल\nकाल्हु शेयर बाजार में ३३७ अंक के गिरावट भइल, रुपिया के दाम में ४६ पइसा के कमी हो गइल. बाकिर एह सब का बीच आरकाम के शेयर में पौने पाँच फीसदी के इजाफा भइल. दोसरा खबर में बतावल गइल बा कि म्यूचुअल फंड के चार लाख निवेशक कम हो गइल बाड़े.\nएशिया कप टीम से युवराज के बाहर राखल गइल\nसचिन तेंदुलकर त अपने इच्छा जाहिर कइले रहले कि उनका के एशिया कप में शामिल ना कर के आराम करे के मौका दिहल जाव बाकिर खराब प्रदर्शन करे का चलते युवराज सिंह के नइखे राखल गइल. युसुफ पठानो के बाहरे राखल गइल बा. टीम के कप्तान धोनी, उपकप्तान सहवाग रहीहें. बाकी टीम में गौतम गंभीर, विराट कोहली, सुरेश रैना, रोहित शर्मा, रविन्द्र जडेजा, हरभजन सिंह, प्रवीण कुमार, जहीर खान, आशीष नेहरा, प्रज्ञान ओझा, असोक ढिंढा, आर अश्विन आ सौरभ तिवारी के शामिल कइल गइल बा.


उत्तर अटलांटिक ट्रीटी ऑर्गेनाइजेशन\nनाटो के झंडा\nनाटो के लोगो\nसदस्य देसन के कंट्रोल वाला एरिया के नक्शा पर लोकेशन\n4 अप्रैल 1949 (1949-04-04)\n30 गो संप्रभु राज्य\n€ 873.9 बिलियन\nनाटो (NATO) जेकर पूरा नान नॉर्थ अटलांटिक ट्रीटी ऑर्गेनाइजेशन (North Atlantic Treaty Organization) हवे, एगो अंतरसरकारी सैनिक गठबंधन हवे। एकर अस्थापना उत्तरी अटलांटिक संधि पर दसखत के साथे4अप्रैल 1949 के भइल। बर्तमान में एह गठबंधन के सदस्य राज्य सभ में यूरोप के 27 गो देस,2गो अमेरिकी देस आ 1 ठो यूरेशियाई देस शामिल बाड़ें।\nभोजपुरी में एकरे नाँव के मतलब होखी, उत्तर अटलांटिक संधि संगठन; एकरा के नॉर्थ अटलांटिक एलायंस (North Atlantic Alliance), मने कि उत्तर अटलांटिक गठबंधन भी कहल जाला।\nएकरे अस्थापना के बादे से एकर सदस्य देस बढ़त गइलें आ सुरुआती 12 गो देसन से बढ़ि के अब 30 देस भ गइल बाड़ें। एकर सभसे नया सदस्य बने वाला देस उत्तर मैसिडोनिया बाटे जे 27 मार्च 2020 के एह में सामिल भइल। नाटो द्वारा खुद एह समय बोस्निया आ हर्जेगोविना, जॉर्जिया आ यूक्रेन के एह में शामिल होखे के इच्छा रखे वाला देस के रूप में मानल जा रहल बाटे। फरवरी 2022 में रूस के यूक्रेन पर हमला करे से पहिले रूसी राष्ट्रपति व्लादिमीर पुतिन के माँग रहल कि यूक्रेन, जॉर्जिया आ मोल्डोवा देसन के नाटो में न सामिल कइल जाय। कुल सदस्य देसन के अलावा 20 देस नाटो के शांति प्रोग्राम में शामिल बाड़ें आ 15 अउरी देस संस्थागत रूप से बार्ता के प्रोग्राम के हिस्सा बाड़ें। एकरे सगरी मेंबर स्टेट सभ के कुल एकट्ठा मलेटरी खर्चा के अनुमान 2020 में बैस्विक खर्चा के 57% रहल। इहो संकल्प रहल कि हर मेंबर देस अपना जीडीपी के कम से कम 2% हिस्सा 2024 ले रक्षा-प्रतिरक्षा के मद में जरूर से खर्चा करी।\n↑ "English and French shall be the official languages for the entire North Atlantic Treaty Organization". Final Communiqué following the meeting of the North Atlantic Council on 17 September 1949 Archived6December 2006वेबैक मशीन पर .. "... the English and French texts [of the Treaty] are equally authentic ..." The North Atlantic Treaty, Article 14 Archived 14 September 2011वेबैक मशीन पर .\n↑ "Defence Expenditure of NATO Countries (2010–2019)" (PDF). Nato.int. पुरालेखित (PDF) से पुरालेखित 30 October 2018 के. पहुँचतिथी 10 July 2018.\n↑ "What is NATO?". What is NATO? (English में). पहुँचतिथी 2022-02-25.\n↑ "The edge of war: what, exactly, does Putin want in Ukraine?". the Guardian (English में). 2022-02-12. पहुँचतिथी 2022-02-25.\n↑ "The SIPRI Military Expenditure Database". Milexdata.sipri.org. 2021. पहुँचतिथी 28 April 2021.\n↑ The Wales Declaration on the Transatlantic Bond Archived 10 June 2018वेबैक मशीन पर ., NATO,5September 2014.\n↑ Erlanger, Steven (26 March 2014). "Europe Begins to Rethink Cuts to Military Spending". The New York Times. पुरालेखित से पुरालेखित 29 मार्च 2014 के. पहुँचतिथी3April 2014. Last year, onlyahandful of NATO countries met the target, according to NATO figures, including the United States, at 4.1 percent, and Britain, at 2.4 percent.\nविकिमीडिया कॉमंस पर संबंधित मीडिया North Atlantic Treaty Organization पर मौजूद बा।\nनाटो collected news and commentary at Al Jazeera English\nनाटो collected news and commentary at Dawn\nनाटो collected news and commentary at The Guardian\n"नाटो collected news and commentary". The New York Times.\n"https://bh.wikipedia.org/w/index.php?title=नाटो&oldid=714222" से लिहल गइल\nएह पन्ना पर आखिरी बेर संपादन 29 मार्च 2022 के 21:16 बजे भइल रहल।